Kawl Ralkaap Nih Mipi Sin Ah Thawngthanhnak An Tuah — Salai Ephraim Thawngpang\nKawl Ralkaap Nih Mipi Sin Ah Thawngthanhnak An Tuah\nSalai Ephraim May 1, 2019\nAn thanh ning ah cun, hibantuk in kahdaih hnatlaknak kan sauh tthanmi hi a ra laimi June 30 ca tiang a si, tiah an chim chih. A tu bantuk in cawlcanghnak a chuah khawhnak ding caah hin hriam tlai phu hna sin in cawlcanghnak a um hmasa caah a si, ti a si.\nMyanmar’s Commander-in-Chief of Defencse Services nih thawngthanhnak thar an tuah. An thanhning in “hriamtlai phu panga hna he thla hnih chung kahdeih hnatlaknak cu tuah tthan a si” tiah an thanh. Hibantuk in Commander-in-Chief of Defencse Services nih an chimmi cu cu Xinhua thawngzamhtu hna nih mipi sin ah an chim.\nKachin Independence Army (KIA), Ta’ang National Liberation Army (TNLA) le Myanmar National Democratic Alliance Army (MNDAA) hna nih remhchunhnak tuah cuahmah mi hi tlungte in a kal khawhnak hnga tiin bawmhnak thang in tuah khawhmi a si. Cubantuk tthiamtthiam in Nationwide Cease Fire Accord (NCA) ah min a thu rih lomi dang hna zong nih NCA ah hnatlaknak an tuah khawh ve nak ding in faakpi in an i zuam.\nHi caan chung ah hin Myanmar thlanglei, nichuah thlanglei, nichuahlei hmun hrang ah ralkaap cawlcanghnak a um tawnmi hna cu ngol chung rih an si lai, tiah an chim.\nCattialtu ruahnak: Hibantuk in kahdaih hnatlaknak an tuahmi nih hin zeimawzat cu tuk-kah nak hi a daihtermi a lo. Nain zeimaw caan ah cun cubantuk in hnatlaknak an tuahmi hna cu buar in tuk-kah nak a chuak ve lengmang tthiamtthiam hoi. Kawl ralkaap pawl zong hi Laimi an lo pah ka ti. Laimi cheukhat meeting chung biakhiahning silo in mahduh paoh in biachim a hmangmi pawl he ka tahchunh hna.\nkim Jong Un Nih President Vladimir Putin Ngunnaam (Vainaam) A Peek →\n← China Nih Canada Minung Thah Ding In Bia A Khiah Piak Than Hoi


Thawldawi An Tonmi Kong Ah Hakha Khuanu Khuapa Nih President Sin Ah Catial An Timh - THE CHINLAND POST\nThawldawi An Tonmi Kong Ah Hakha Khuanu Khuapa Nih President Sin Ah Catial An Timh\nSalai Cung Cung|2019 February 28| February 21, Hakha Town Hall i tuahmi tonpumhnak ah Hakha khuanu khuapa tonpumhnak chung an luh hnu ah an thawl hna nak kong he pehtlai in March thla chung ah thil phunhnih in Myanmar ram president sin ah cakuat an timh.\n“Hi tonpumhnak ah sawmnak ca an kan pek caah kan va kaimi a si. Hakha khuanu khuapa ai-awh in keimah, Pu Ngun Sang Aung, Pu Thla Kio Lian, le Pu Chum Ling kan va kal. Tonpumhnak chung kan luh hnu ah nan i tel lo, cozah zung riantuantu lawng ton ding ah auhmi an si tiin a leng ah an kan chuah. Zeiruang ah sawmnak ca pek komi nan kan thawl kan ti i mithmai chiat bu in kan tin than ve. Hi President nih tonnak a tuahmi ah hin ramkulh cozah nih rian an tuan lonak kong le kum saupi ti kan harnak kong chim kan timh. Nain khuanu khuapa nih mual a kan phoh sual lai ti an phan caah maw si hnga? Khuanu khuapa an kan thawldawimi cung ah kan lung a fak tuk i February 26 ah tonpumhnak kan tuah. Kanmah EC vialte le CYO, CWO kan i ton hna i lamzawh rih lo in President sin ca kan tial hmasa lai i a tlamtlin lo ah cun a herh ning in duhlonak lam kan zawh lai tiah biachahnak kan tuah. Cun meeting chung in a kan thawlnak kong hi vawileicung media zapi theih in thawngthanh ding tiin tu hi ca kan tial lio pi a si” tiah Hakha khuanu khuapa Pu Hrang Vung nih The Chinland Post ah a chim.\n“Khuanu khaupa hi zeibantuk bawi an rak tlun zong ah sawm le a kai pengmi kan si. Tutan Myanmar president a rak tlun lio tonpumhnak ah khuanu khaupa nan i tel kho lo a kan ti cu lungfak ko. Zei ruang ah dah a si, hoi ruahnak dah si? Chin ramkulh cozah ruahnak maw si, asilole hi bantuk ruahnak he dah Myanmar ram president hi a rak tlun timi theih kan duh. Cucaah ca tial kan i timhmi a si. Daw Aung San Suu Kyi a rak tlun lio ah mizapi he tonnak a tuah, zei caah dah President a rak tlun lio ah khuanu khuapa he ton a ngah lonak a ruang hi theih kan duh, aho te ruahnak a si” tiah Pu Ral Kham nih The Chinland Post ah a chim.\n“Myanmar ram president sin ca tial ding kan i timhmi cu a pakhatnak ah zei ruang dah tonpumhnak in an kan thawl? Pahnihnak ah zeiruang ah Hakha pumpi tu tiang dinti hmu kho lo in kan um peng rih, timi hi an si. Abik in ti kong hi a si, Chin ramkulh cozah nih ti kong an tawlrel ning vialte kan khawmh dih lai i ramkomh president sin ca kan tial lai. Tu hi ca pawl kan timh tuah lio a si, March thla chung ah cun a chuak kho ko lai” tiah Pu Hrang Vung nih a chim chap.\nPresident U Win Myint tutan Hakha rak tlunnak a ruang bik cu akum 71nak Chin Miphun Ni hman ah a si. A nupi le ramkomh minister cheukhat nih an rak zulh khawh. President a tuan hnu in a hmasabik Chinram a rak tlawn a si. Hakha in a kir lei ah Surbung tlang vantlawng tual zong a zoh tiah kan theih.\nPrevious U Aung Taan Cu Hluttaw Vice Chairman A Sinak Rian In Aa Din Cang Lai; Pu Zo Bawi\nNext Kanpetlet Peng Ah Pehtlaihnak Mobile Phone Hmun 9 Ah An Chiah Lai


Malaysia:Tangka kua mi pawl i ralring uh’Thildik lo chim hi a tha lo. – Lai Lungrawn Post\nMay 4, 2021 May 4, 2021 admin Theihtlei\nMalaysia tangka kuatnak a tuahmi pawl ralring uh’Malaysia in Kawlram lei ah tangka kuatnak a tuah mi pawl hna lih chim nan hmang. A tu kuat i a tu ah hlam colh a ngah nan ti nain hlam colh khawh lomi a tamtuk. A hnu ah tangka ai relrem deuh lo caah kan hngak deuh rih uh timi a tamtuk.\nMipi nih tangka hi a lak in an kua lo cuh. Nan sipuazi a si bantuk in nan chim ning bantuk in thil a si awk a si ve. Mah ti nan um ahcun phuan dih nan si cang lai Malaysia Chinmi Auhthawng.\nRelchap khawh an si a tang lei hi’May thla chungah a herhmi kan I timtuah dih hna lai I, CDF ah nan lut dih lai. Training nan kai hna lai I, June thla thlakhat chungah Chinram sakhan a dihlak , Ralkap Police sakhan kan lak dih cikcek hna lai. Thlathum chung Kan phih dih lai. Chin pasal tha Hakha Thantlang Falam chinmi khua kip nan lut dih hna lai.\nRamdang nih kan ni dirpi hna lai. Mah le khua cio ven dih a si lai. Lampi cawnhdih a si lai. Hlei kan kham dih hna lai. Ralkap Police kan hmuhnak poahah kan thah dih hna. Laipa hohmanh Kan lo kan si. Kan dir hna lai. Kan chim ram chung ummi sakhan dihlak kan lak dih cikcek hna lai. Ei lo in kan hren dih hna lai. Credit: J.TZT\nRelchap duh mi hna caah’NUG Minister Dr. Sasa Ministry of International Cooperation nih a facebook cahmai ah a tial mi.ASEAN meeting a dih hnu ah Min Aung Hlaing le SAC phu nih rian an tuan mi phun 5’Sualnak ngeilo khuami nifatin in an thah hna. Nuai 54 renglo Myanmar rammi hramhram fahnak nifatin an pek hna.Rammi kha mifir, misual damiah bantuk in nifatin an tlaih hna, an hrem hna.\nTlaihhren mi ram hruaitu upa tel in ramkheel thongtla pawl nifatin in an hrem hna.Rammi sin ah hriamnam hmang in tangka an fir. Cu tangka cun bomb thlaknak vanlawng an cawk i Myanmar rampum an kah, an hrawh.A cunglei thil phun 5 hi an ngol hlan cu ASEAN biachah mi thil phun 5 cu sullam ngeilo a si. Nawlngeihnak an laak mi NUG sin ah an pek than hnu lawng ah tonbiaruahnak cu kan tuah te lai, tiah a tial CMS.A tang lei relchap a duh mi hna caah’Germany ramleng vuanci zung nih EU nih Myanmar ralkap SAC hi a cohlang hrimhrim lo. CRPH le NUG tu hi biatak tein kan bawmh lai tiah April 30 ah a chim.\nApril 30, zanlei 3:30 pm ah Germany ramleng vuanci zungin tuanvo ngei upa hna le NUG in a pahnihnak ramleng vuanci U Moe Zaw Oo cu tonnak an ngei. Cu tonnak ahcun U Moe Zaw Oo nih atu lioah Myanmar ah a cang cuahmahmi, nuhrin covo buarnak, NUG nih an i timhmi le riantuan an duhmi, EU ram hna ah a ummi CDM tuahtu hna kilven le zohkhehnhnak, ramri ah aa dormi ralzam hna bawmhnak, ASEAN hruaitu hna meeting le Germany le Myanmar ram hnih pehtlaihnak kong a chim.\nGermany ramleng vuanci zung upa lei nih EU nih CRPH le NUG nih democracy le nuhrin covo kongah an i zuammi an cohlannak, Myanmar mipi hna caah bawmhnak an pek rih lainak le May 3 ah tuah dingmi G-7 meeting ah Myanmar buainak kong an ceih lainak kong an chim ve. Theitlei dang a rel chap duh mi hna caah’Pasal hrut nih cun a nupi thatnak a hmu kho lo i zeidah a palh lai tin dai zirziar ten a ngiat i biatei nak ah a hman.Pasal fim nih cun a nupi nih thatnak a tuahmi hnihchun te ah conglawmh piak zia a thiam.\nPasal hrut nih cun a nupi relh lo in a hmuh mi nu pohpoh an i dawh dih tiah a ruah. Pasal fim nih cun ka nupi hi zei tluk dawh in dah ka sersiam khawh lai ti a zuam.Pasal hrut nih cun a nupi riantam pin tuan seh,ka tihzah seh ka zitmuai seh, i dawh peng seh phaisa tampi hmu seh ti a duh. Pasal fim nih cun voikhat thil ah kha vialte a cang kho lo “Nobody is perfect” ti a fiang tuk caah ka nupi hi ka caah a tha bik a ti kho.\nPasal hrut nih cun a nupi nunthing a luan cia mi kong ah buai nak a kawl peng. Pasal fim nih cun hmailei ca lawng aa hmaithlak.Paasal hrut nih cun a nupi a thinhun aipuan caan ah a kuttum he a dirhonh. Pasal fim nih cun ka Kiss mi nih ka nupi thinlung a damh khawh ti a fiang na nupi a zai tuk lio ah va kiss hmanh a dai colh ko lai.\nPasal hrut nih cun na um lo zong ah Hau leng ka chuak cun ka tlangval ka si than kho a ti. Pasal fim nih cun a nupi khuatek aa tim hmanh ah nang cu ka herh bik mi, ka nunnak ah um lo awk tha lo mi na si a ti. Pasal hrut nih cun zeitluk ka thiam ka tha tin a mah thiamnak thatnak lawng aa hmu. Pasal fim nih cun kan pahnih kan i zuam nak thawng in si a ti.Credit sandi\nTheitlei ding a si tang hi’Pa Nih Theih Bak Ding Nu An Huamnak A Tho A Rangter Cemtu Thil Thup Nu le pa hi kan i dang i nu hi pa bantuk in direct in an huamnak a um kho colh loh i duhsah tein muaitaam piak hmasa an hau. Cu caah an zei zawn dah muaitaam piak ah hin nu hi an huamnak a tho a rang timi kong cu kan van langhternak caan a si rih lai. Nu timi zong an duh ning cio ai dang caah nu a tam u an huamnak a tho a rangter cemtu cu body gel hi a si. Body massage tuahnak gel kha a takpum ah thuh piak hnu ah muaitaam piak ah hin an huamnak a kai a rang. Cun an mit kha puan in huh piak an si ah hin an huamnak a kai a rang i a nuam an thei khun tiah an chim.\nA dang pakhat a um tthanmi cu music a zainem nawmmi play pah ah hin an huamnak a kai a rang i a chuekhat nu pawl cu a cian pahmi music an uar ve hna. Cun biaka zong hi a si chih i biaka nih hin nu cu a nemter hna bantuk in a hakter khawh hna. Nu cu forh le fak ai ziak khunnmi an si caah a si i a bikin an muisam or an body ai dawhnak leipang in cawisang an si ahcun a huamnak hi a kai a rang ngaingai ve. A donghnak ah nu caah sermi pa thilri bantuk an zuarmi pawl in tuaitaam piak hi a si.\nA sinain hi hi cu a cawk le a hman dan te pawl a buaithlak pah caah nu zeimaw nih cun an rem lem loh. Cu caah hi vial kan langhtermi chungah hin na thiam phun kha i zoh i zoh law na nupi cu caan rem a um tikah na tuahpi a si ahcun a hlan nakin an dawt chinchin ko lai. A ruang cu nu timi hi an chim ngam lomi tampi a um i cu cu pa nih theih piak an rak herh tuk hna caah a si.\nNgandamnak kongkau he pehtlai in thawngpang rel a huammi mipi caah chiah piak chapmi thawngpang cu hi hi a si. Zan Na Ih Lai Ah Na Hrial Bak Ding A Simi Na Pum Caah Ttih A Nung Tukmi Eidin Phun 5: Kan ngan a dam lo ahcun zei tuah hmanh hi huam a si ti loh i a si nain a tam u nih cun ngan dam lonak kan timi hi thil nganpi in ai thawk tiah kan zumh.\nCu caah thil hme tete hi cu ngan dam lonak a chuahpi kho lai lo tiah kan rel tawn hna i daithlang in kan um tawn hna. Cu caah a tu kan langhter dingmi cu zan ih lai ah hrial bakding a simi eidin phun 5 kong a si lai i hi mah hi eidin phun 5 hna hi kan ih lai ah kan ei a si ahcun kan pum caah ttih a nung ngaimi thil ah ai cang kho caah a si.\nMah hi eidin phun 5 hi thau zong a karhter lawng si loin mitku zong a hrawh khawh ruangah kan langhter duhnak cu a si i a bikin nu caah hin a si. A ruang cu nu cu nan thau hi a karh a rang i a ruang cu cawlcanghnak nan ngeihmi a tlawm hlei ah nan awr ruangah a si. Cu caah nu caah hi capar hi a ttha tukmi a si i mah cu eidin phun 5 chungin a phun khatnak cu alu reu hi a si. A ruang cu chiti dat tam tuk ai tel ruangah paw a nuam loter i paw pi seh nih zawkzawk teah a rial kho loh. Cu caah zingka thawh tikah paw cu ai tum i a fak. A pahnihnak eidin cu coffee,lakphak le cool drink pawl hi an si hna.\nA ruang cu caffine dat tam tuk an i tel ruangah hruainak a chuahpi. An nih pawl hi cu a tlai cem zanlei sumilam 4 in cun din ei hrial ah an ttha cang. A pathumnak eidin cu a thakmi eidin. Paw caah ttih a nung ngaimi a si i ih lioah paw fah ti bantuk a um kho ruangah mitku a hruaiter vemi a si. A palinak eidin cu a thlummi dat tam tukin ai telmi hi an si hna.\nA ruang cu a thlummi nih hin kan thluak cu a hruaiter ruangah fawi tein i hnglih khawh lonak a chuahpi. A panganak eidin cu zu hi an si. Zu hi mitku a thawter tiah kan ti nain a taktak kan ti a si ahcun a rak si loh i zu ruangah hin thluak a rian ttuan dan te hna cu a dik loh i zinglei ah lu fah ti bantuk a um. Cu caah a bikin nu hi nan thau a fawi i cu caah cun hi kan langhtermi eidin phun 5 hi nan hrialnak lai ruahnak pek nan si hna timi hi a donghnak bantuk in kan van chim duh vemi a si.


World Bank: Myanmar Hi Chawlehnak Thabik A Si – Chin 11 News\nWorld Bank: Myanmar Hi Chawlehnak Thabik A Si\nRam chung ral a tho cuahmah, an i kah cuahmah pinah Rakhine i Rohingya buainak a dih rih lo nain vawleicung i chawlehnak ding a tthabik ram 20 lakah Myanmar aa tel tiah World Bank chuahmi Doing Business Report ah an langhter.\n2011 kum hnu Myanmar rampi chawlehnak lei ah a thancho ngai ko nain ram chung remdaihnak a um kho lo. Cozah zong nih fakpi in an i zuam lo pinah hriamtlai hna zong nih ram chung buainak hi hlawknak ah an hmang ko lo hlah maw tiah ruah a si. Atu Myanmar dirhmun hi NGO le chawlet pawl nih an i hlawk nak ko lo hlah maw?\nWorld Bank tang in NGO tibantuk chawlehnak le ramdang in a hramsih chawlehnak an tuah tikah hin rammi zaran ca si lo in bawi, bawi he aa kommi le cunglei rian a tlaitu hna rum chinchinnak a si. Rianttuantu hna hi an hlawh a niam hlei ah zeibantuk hlawknak/covo hmanh an ngeih lomi te hna tiang ruat in an tawlrel kho lo.\nAtu cozah le ralkap, cun ram chung hriamtlainak hi UN siseh, World Bank le international pi nih a mawhchiat lo, a tlangtlak lo i a zoh sawh ko a si ahcun Myanmar chung chung mi zaran caah ngaihchia tuk a si. A poi tukmi a si.


SHARE CIO UH, MITLAU AN HMUH, A THEIMI NIH MAH PHONE NO AH PEHTLAIHNAK TUAH CIO USIH – The Chinlung Post\nFebruary 22, 2021 admin Fiamthu 0\nBreaking news: A ho ti theih lomi mitlau pakhat an hmuh, a theimi kan um a si ahcun atanglei langhtermi phone number ah theihternak or pehtlaiihnak rak tuah cio hna usih. Tuchun february ni 2 ah Sekan khualu ah nu pakhat kum a upa ngai cangmi cu an hmuh. An mah hi an chawnh biak tik ah holh a thiam lo. Sekan khuabawi inn ah chiah asi tiah an langhter.\nAn chawnh len ko nain aholh khawh lo caah chungkhar pehtlaihnak an thei hna lo. Cucaah amah a theimi kan um asi ahcun Pu Lal Eng Lian, phone 09259753407 le Tea phone 09265810084 ah thawng rak thanh cio hna usih. Amah hi hmanthlak vun langhtermi hi a si. Chungkhar hna nih a rauh hlan ah an theih khawhnak hnga share cio hna usih. CT.\nRelchih Aduhmi Caah, Dr. Salai Ngun Cung Lian Lu Chungah Zeidah A Um Hnga? “If you can’t beat them, Join them,” timi hi Dr. Salai Ngun Cung Lian, CNA/F hlun Thein Sein cozah tang i Myanmar Peace Center a rak ṭuan thawk in tuchun i ralkap State Administration Council (SAC) ruahnak petu tiang a phaktertu a si ti ahcun ka palh tuk lai lo. Amah hrim nih “Kan ral cu an chung ah kan luh i kan tei khawh hna nakding a lam zoh a herh,” ti phun in voi tam ngai a rak chim, a bia in siseh ca in.\nAtu cu an chung lawng hmanh si ti lo in Myanmar uknak chuh ding tiang in ruahnak a petu (ramchung thil sining theitu pakhat sin theihmi) a van si cang. Dr. Ngun Cung Lian (NCL) hi 2006 Norway ah a voikhatnak ka rak ton i Vanlian Ceu(Egersund) te inn ah Computer Basic tlawmte khi biaruah pah in a rak ka chimh pah in ka rak theihmi a si. Kuak cawk a ka fial i kan dangh, ka rak ti nain a duh lo caah dollar 5 ca a rak ka pek.\nGoogle ah a min “Ngun Cing Lian” tiah ka ṭial sual le “Ka dua aa, na ka cin ter cu fa nei kho lo ding in.” a rak ka ti le ka rak lau ngai. Mah hnu ah 2019 Yangon ah kan i tong ṭhan. A kong (biography) ka ṭial khawh lai ti tiang in ka zulhdawimi, an ca ka relmi Chinmi kan pale pali-nga lakah amah hi ai tel. 2020 February i Kawlram ka tlun lio zong ah CNF i rengsang pakhat, amah he ai naihniammi he bia kan i ruah i CNF in a chuahnak kong zong tlawmpalte a rak ka chimh.\nFebruary 18, 2021 tiang kha Messenger in ca kan i kua, interview tuah ding le a dirhmun hlat ah. Asinain Feb. 19 i Ralkap SAC ruahnak petu mincazin ah a vun i tel ka hmuh le cangka “Mah hi na fehter maw?” tiah ka halmi a ka lehti lo caah thawng fiang a si, amah zong nih a cohlan tiin ka rak i leh. Feb. 20, ah Irrawaddy nih fiang ngaiin a vun ṭial cang fawn.\nDr. Ngun Cung Lian mawhchiatnak le sualphawtnak hi kanmah Chinmi nakin Kawlmi sinah a fakdeuh i tuk a sum khun. A tuanbia kan zoh tikah an mawh lo, nan mawh lo, kan mawh lo. Chinmi a si, dohthlennak a rak tuah vemi a si, USA ah PhD a lak i American a si cangmi pa nih Myanmar cozah sin in uknak a chuttu ralkap SAC ruahnak petu ah a vun cang. Uknak la ding in ruahnak a petu lila zong a si rak kho men tiah thukdeuh a purtu hna nih an ruah fawn.\nZeidah a thluak ah um hnga? Amah lawng si lo, ruahnak petu lak i ralkap si lomi paoh khi PhD. le ram le miphun ca i rianṭuan bal lawngte an si. An chanchung i an tuah khawh ding a si lo hmanh ah zeidah an i timhmi a si hnga? Phunghram lei thiamsang pakhat dirhmun in Myanmar 2008 phunghram kong a chim tawnmi ka ngaih tawn tikah NLD cozah nih an i lak awk a ṭhami thil a tamngai tiin ka ruah tawnmi hi a tlawm lo.\nCu tikah NLD a sawiseltu bik pakhat bantuk in hmuhmi a si. NLD Cozah hi a duh hna lo ruang ah a sawisel (Critize) hna si lo, cun ralkap a dirkamh tuk hna caah a si lo tiah ka ruah. 2008 phunghram cohlang in thimnak ah a lut i Democracy cozah cu sawisel (critize) phung a si. Cu ti a si ne ah zeiruangah dah ralkap a sawisel ve ne lo, 2008 phunghram hi a ṭhat lonak a chim ne lo, ti a si. A tawinak cun 2008 phunghram hi a lungtling ve lo.\nAsinain fimthiam (expert) pakhat dirhmun in bia a chimmi a si tiin ka zoh piak. Amah cu chim lo cu phunghram cohlang in thimnak ah ai cuhmi pawl an um ko cu teh. Zei cozah hmanh nih ralkap 25% hi Hluttaw in an hlonh kho hna lo timi hi nangmah keimah zong kan i fiang tuk ko. Tlawmte ralkap thinhunter le an duhning loin rian ṭuan ahcun zeidah a cang timi fiang tuk in kan hmuh.\nExpert pakhat bantuk in bia a chim tikah kan huatmi ralkap lawng kha kan hmuh piak tawnmi a si tiah ka ruah. Fiang tein a chim tawn, ralkap an thinhunter awk ṭhat loning. A cung bia ka chim tikah hin Dr. Ngun Cung Lian ka dirkamhnak a si lo, ka zohnak leikap in ka hmuhning tu a si. Hluttaw in le NCA/panglong conference in phunghrampi hi an remh kho lai lo timi cu kan ruah ciomi a si. Ralkap he ai naihniammi nih a theih lai.\nCutikah Myanmar rammi vialte nih thlen kan duhmi 2008 phunghram hi zeitindah kan thlen khawh lai timi ruat lo in a um lai ka zumh lo. UEC chairman nih ralkap uknak laknak a ruang a ttialning kha zumh a har tuk, zeica tiah Hluttaw ah ralkap 25% chung in 1% nih phunghram remh ding vote an pek ahcun ai remh kho men lai, nain ralkap lutlai kaakipin nih an cohlang hlei lai lo.Uknak an lak tthiamthiam lai.\nA zei ti lei paoh in 2008 phunghram ning in ralkap nih zeitik paoh ah uknak an lak khawh. Hluttaw nih a kham kho lo. Ka biahram ah ka kir lai, “Na tei hna lo a si ahcun, an sin ah i fonh,” ti a si, mirangca khi. A sullam cu ralchan in na tei khawh hna lo ahcun an sin ah i fonh law an pur khawh nakding ah, ṭuangṭuan bang vacawl ti khi a sawh. Mah bia hi 1930 kum hrawng i hmuh hmasami political phungthluk pakhat a si.\nAn chung ah luh i caan saupi chung caan rem kawl in a herhning in rianttuan i phur hna, hrawh hna kha a si. Hmutinh belte thlau lo a biapi tuk. Cu a tlamtlin hlan lo cu a rak hruaimi, a rak dirpimi thil/minung le a miphun hna nih heh an mawhchiat, an sawi, chiat an ser, an ral ko lai. Cu vialte cu a theih ko. Raithawinak tu ai thim. Dr. Ngun Cung Lian lungput a si ka ti lo, biafang ka fianhmi a si.\nHi kan miphun hawi, Dr. Salai Ngun Cung Lian luchung, a thluak ahhin zeidah a um hnga? A lungput zong tampi kan thei lo kho men, nan theih khawh men, sihmanhselaw, a luchung ah zeidah a um hnga? Hmanthlak kan hmuhmi kan i palh sual kho. 2008 Phunghrampi thlen khawh nakding cu ralkap nih an hrawh lawng hi a si. Atu ah an hrawk lo nain hramhram in uknak an lakcang caah mipi tampi nih an thah cang. An doh cang. An duh bak ti lo, a ruang cu zeitik paoh ah ralkap nih uknak lak khawhmi phunghram a si caah a si.\nCucu a lungkhong tukmi ralkap nih uknak an lak hi a lam pakhat a si. Dr. Ngun Cung Lian ralkap ruahnak petu a si theih hlan ah ka rak ṭial cang kha, Min Aung Hlaing nih uknak a lakmi a ṭha tuk, tiah. Tu chun ah NLD nih ca an chuah, “2008 phunghram hi ralkap nih thlen le remh kan duh lo, NLD nih remh ding kan rian ah kan i chiahmi a si.” an ti. Khuaruahhar khi a si. Zeitik hmanh ah NLD nih an remh khawh lo ding a si, a remh kho ding cu ramchung mipi nan si.\nA ralaimi techin tiang zalonnak ding caah raithawinak um lo in a ngah lo, thisen a luang ko lai, nunnak a liam ko lai, nain kan dir onh peng hna a si ahcun phunghram thar le democracy uknak cu kan ser khawh lai. Dr. Ngun Cung Lian luchung ah zeidah a um timi ka thei lo. Cucaah ka hmuh khawhmi cu ralkap khawngsii ruahnak petu i ai telmi hi a si le fakpi in ka mawhchiat ve. International nih Sanction an tuah ding ah ka ti khawh chung in kai zuam ve lai.\nCun Chin miphun a simi Dr. Ngun Cung Lian hi Faro sin a phan cang, a pa zong pastor a si, zumhmi a ngeimi a si, zeibantuk in zumhnak le ramrian a thleidan ka hngal lo. Kan ruah loning piin Myanmar thlennak a chuahpi khomi ruahnak petu a si khawh nakding ah Khrifa vialte nih kan mawhchiat bu in a caah fakpi in thla kan cam piak kho lai maw? Zeitluk indah kan zumhnak a ṭhawn? Shan pawl nih Dr. Yin Yin Nwe an tuah bantuk khi a ṭhatnak zeihmanh um lo. Catialtu: Si Bawi Mang Lian\nKANNIH LAIMI CHINMI HNA CU CHIM AWK PAKHAT A UM LO


Covid-19 Lunghrinh In Hrenmi Chinmi An Tam Taktak Aruang Sibawite Nih An Chim – Chin World News Evening\nMarch 31, 2020 April 1, 2020 Salai Van Thawngpang\nKalay ah ramdang in a rak tlungmi hna cu ni (14) chung an kharkhumhmi hna hi tuzing tiangah cazin tialtu nih a tialmi zat ah cun minung (111) an tling cang tiah theih asi.Tutan ah hiti bantukin ramdang in arak tlungmi an kharkhumhmi hna hi minung hi a tam deuh cu Tuluk le Thailand ram in a rak tlungmi an si hna tiah theih a si fawn.\nCu ramdang a rak tlungmi an chiahnak hna le an hren hna nak hmun cu Kalay Aung Thetsa sang i Thidagu Sizungah minung (36), Nurse sianginn ah minung (35) le Sethmuh zung pawng i Cauhgu phungki siangah minung (40) hmun dangdang cio ah an chiah hna.\nThidagu sizung i chungtuan abawmtu U Htay Aung nih a chimmi cu “Ramdang in a rak tlungmi kan kharkhumhmi hna hi zawtnak rungrul a ngeimi an si rih lo. Zawtnak hrik an ngeih sual ahcun an chungkhar sahlawh rualchan maw, siloah pawngkam minung an chanh sual hna lai tiah kan kharkhumhnak hna hi asi. Ni (14) chung kan zoh hna lai an ngandamnak a that ko ahcun kan chuah than ko hna lai,” tiah a chim.\nRamdang in a rak tlungmi hna hi Cozah lei ngandamnak zung nih an chim bangin ihkhun pakhat le pakhat hi pe (6) dan hlatnak in chiahpiak le ihter an si. Nitin an ei ding rawl hna cu pumpak in a rak hlutu zong an um hleiah Cozah nih tuanvo a lak dih. An chungkhat hna he zong pe (6) dan hlat lawngin an i chawn kho.\nKalaymyo ah COVID-19 nat nei ti ih rinhlelhmi minung (9) an um ih cumi sungah minung (4) cu virus an hmuh lo ruangah March ni (28) sun ah sizung in an suah ter sal zo. A tanglaimi minung (5) cu an result a hngak rero lai.\nKalaymyo ah Covid-19 zawtnak a ngei tiah lunghrinhmi hi minung (9) an um cang i hna lakah minung (4) cu Virus an ngeih lo ruangah March ni (28) chun ah sizung in chuahter an si cang. Atangmi minung (5) cu an relsult chuah lai an hngak lio tiah theih asi.\nKalay sizung i lungrinhmi an kharkhumhmi hna hi Chinmi lawngte an si i Singapore, Tuluk, le Thailand in a tam deuh cu a rak tlungmi an si hna. Thailand ram ah riantuannak company vialte an khar dih ruangau Kawlram mi riantuanmi cheukhat cu Kawlram i anmah le anmah chuahkehnak cio ah an tlung dih hna tiah theih asi fawn. Chrihchan:Cirhti


Lungthli Tum: Vawleicung Company Minthang IBM Ah Software Engineer Thawngzapum Lian\nVawleicung Company Minthang IBM Ah Software Engineer Thawngzapum Lian\nGCN lak mi\nInternational Business Machine (IBM) hi vawlei ka kip ah branch an ngei i hika rian tuan ding hi sianghngakchia tam pi an hmuitinh a si. Vawleicung University tha tha Harvard, Yale, MIT sianghngakchia tampi zong nih IBM,Google, Microsoft, Facebook ah rian tuan khawh hi an saduhthah ngan bik a si ve. IBM cu vawleicung 170 ram ah branch an ngei i computer he aa pehtlai mi poah(software, hardware, service) a tawlreltu an si,computer cung DVD khumhnak 'Hard Disk Drive' le phaisa na chuah tawnnak ATM zong kha an mah ser mi a si.\nHitluk minthang a si mi company ah kan Laipa Thawngzapum Lian cu software engineer in rian a tuan kho ve. Hi bantuk company minthang ah zeitluk in dah rian ngah a har lai ti cu tuak tan khawh ngai a si ko. Ramtha ah cun restaurant ah waiter te tuan duh hmanh ah tlinh ding a tam tuk khi mu.Hi IMB ah rian ngah khawh cu thiamnak nih a tlinh tak tak a hau mi a si. A tu Thawngzapum Lian a tuan mi cu 'Cloud System Software' tangah a si i 'code' tampi an tial hlei ah computer holh 'programming language' zong tampi hman a si tiah Globalchin News sin ah a chim.\n'Code' le 'Programming Language' cu a tu 21st IT Century ah a lar bik mi le hman bik mi an si hna. Shopping mall na kal i kutka hmai na phak ah a mah tein kutka ai awng mi, mawnghtu um loin vanlawng 'drone' hna zong an zuan ter khawh khi mah 'programming language' an hman ruangah a si. Robot hna minung bantuk in an kal ter,an holh ter i rian hna an tuan ter khawh mi khi 'code' le 'programming language' hmang in tuah mi an si hna. Kan unau Thawngzapum Lian a tuan mi zong hi hna lak ah pakhat a si ve.\nA nih hi US um Pu Peng Lian le Pi Kyi Kyi Mya an fa upa bik a si. Indiana um Purdue School of Engineering in 'Bachelor of Science in Electrical Engineering' degree a ngah mi a si. A facebook ka thei lo,a email cu thawngv@gmail.com a si lai.\nPosted by Lungthli Tum at 16:24


JAMIE VARDY CU PUMPALUIH (FOOTBALL) AN CHUIH LIO AH THLA A CAM – Thechinlungnews\nJAMIE VARDY CU PUMPALUIH (FOOTBALL) AN CHUIH LIO AH THLA A CAM\nPosted By: hrangliankap October 8, 2020\nJamie Vardy hi khuaruahhar minung pakhat a rak asi. A mah thiamnak nak in a bochan deuh mi cu Pathian a rak asi. Football players hna lak ah Pathian a tihbik mi, pasal tha taktak asi.\nKhawika hmun a phan poh ah, Pathian a thangthat hmasa zungzal , cu caah vawlei cungah hin a mahbantuk khrihfa tha pumpaluih chuihthiam mi a ho hmanh an um ti lai lo. Pathian nih a cawisang ve lai I, vawlei cungah minthang bik pakhat zongah a chuak lailo ti a hohmanh nih kan chim kho lo. Pathian a tanh mi hna cu Pathian nih a tanh ve zungzal hna.\nHi kong ah hin football players tampi zong an thin a hung, Ball chuih lio ah, a Au I Pathian sin ah thla a cam. Rev Hulley nih cun mah hi , pathian nihsawh asi tiah a chim ve. Football thiam mi hna nih , an thiamning te khan chuih ko hna seh, asi nain, pathian nihsawh in, mipi hmai I, thla a cam mi hi a diklo tiah a ti.\nJamie Vardy cu zeibantuk in rev. hna le mipi hna nih an soisel zong ah a poi a ti lo. Pathian bochan in thil a tuah caah , Vawlei cung ah min thangbik a ai chuah ve. Football thiam mi vialte hna nih an I cuh I an duhmi bik mi title cu, golden boost asi. Mah Golden Boot cu , Pathian nih Jamie Vardy caah a rak chiahpiak I, Jamie Vardy cu vawlei cung mipi hna hmaiah, Golden Boot an pek.\nJamie Vardy cu mi tampi nih an soisel bantuk in mi tampi nih an thangthat vet tho tho. Jamie Vardy soisel tu hna hi abik in khrihfa hna an si, a chan cu, Jamie Vardy hi an hnahchuah caah asi tiah an chim. Nain Jamie Vardy nih a chim ve mi cu, keimah nih thil tuah khawh mi zeihmanh ka nei lo, ka caah thiltha a tuahkhawh tu cu, cung lei Pathian long asi tiah a chim.\nHi bantuk in ka min thangnak ding le, vawlei mipi nih theihmi ka sikhawh nak zong hi, keimah thawng in a si hrimhrim lo, cung lei Pathian bawmhnak thawng in asi tiah a chim nawlh.\nZei bantuk thil kan tuah zongah Pathian theilo in cun , um hrimhrim hna hla usioh. Pathian hi a pakhat nak ah kan chiah ah cun, Pathian nih kan ni timh/ruahmi nak in a thadeuh in thil a kan tuah piak ko lai.\nBe the first to comment on "JAMIE VARDY CU PUMPALUIH (FOOTBALL) AN CHUIH LIO AH THLA A CAM"


Miss Thuzar Wint Lwin nih Thantlang ralzaam caah tangka a hlut » The Chin Express\n“Miss Thuzar Wint Lwin nih ralzaam caah Kawlram tangka ting 5 na kan hlut caah kan i lawm tuk,” tiah Thantlang peng Chin ralzaam bawmtu Thantlang Placement Affairs Committee nih lunglawmhnak certificate a chuah.\nMiss Thuzar nih a hlutnak hna kong cu Thantlang Placement Affairs Committee upa Salai Vel Ceu Cung nih atanglei bangin a chim.\nTuni ah Kawlpa pakhat nih phone a ka chawnh i, “Birthday lawmhpi nak caah tiin Thantlang ralzaam caah phaisa pekchanh ka duh ve,” a ka ti.\n“Aw, a ṭha tuk. Aho birthday dah si lai?” tiah ka hal.\n“Hakha thuam in Miss Universe ah ai zuammi Thuzar Wint Lwin Birthday caah asi. October 18 hi amah birthday asi i a birthday lawmhpi nak ah pekchanh ka duhmi asi. Kan hlutmi hi roca na kan pe lai maw? Roca in Birthday wish tuah ka duh,” tiah a ka ti.\n“Aw, kan i lawm tuk. Roca cu kan pek peng ko hna. Nain special deuh in ‘Dedicate to Thuzar Wint Lwin’s Birthday’ ti hrawnghrang in ṭial chih a hau te men lai cu,” tiah ka ti i cu ti cun phaisa kuatnak account hrawnghrang kan i pe colh.\nThuzar Wint Lwin birthday wish tuah a duhmi nih pehtlaih khawh ka si.\nKei hi volunteer in Thantlang Placement Affairs Committee ah Networking Coordinator rian ka tlaih piak hna.\nCun thaizing October 18 hi Pastor Cung Biak Hum a thih thla khat tlin ni a si.\nAmah philhlonak ah tiin Pastor Tluang Zel Thang, Pastor Lian Chawn le Rev. Dr. Duh Sang te he i ceih in “Ring finger Revolution” timi hmanthlak te kan tuah.\nKan facebook profile asiloah kan timeline te ah rak i tar cio in tlang kan au lai kan ti. Hmanthlak kong ah an chungkhar sinah hnatlaknak kan lak cang i lungtlinnak ngeih a si cang.\nHi tlangau nak ah pekchanh a duhmi nih pekchanh khawh asi. Tantakmi an chungkhar caah siseh ralzaam ca zongah Pastor Cung Biak Hum (Biakkolh) philhlonak ah sian tawk pekchanh khawh asi.


Thantlang Siizung riantuan ning hi a dik na ti ve maw? - Khuaruah Har News\nThantlang Siizung riantuan ning hi a dik na ti ve maw?\nSiizung ah rianlawng a um nain mipi sin ah thawng an thanh duh lo. Anmah chungah Sayamah pakhat le Saya pa pakhat an um le cu hna pahnih i an chungkhat lawngte hi Siizung rian a tuan mi ansi anti.\nAtu zong rian cu a lawng nain anmah siizung chung i a tuanmi hmanh nih an hngal thlu lo, an mah chung le caah an chiah i a donghnak ni ah ca cu an tar nain zapi nih vun theih tik le sok van timh tik ahcun hmun a lawng ti lo ti a si cang.\nSiizung he aa neihniam mi pakhat sin in ka theih ning ah cun, thiamnak a ngei huaha lomi, a thluak hmanh hawi a lolo mi hna rian cu an pek le rian le a thiam huaha tung lo i a caancaan ahcun an pu hna a ai a puang tuk tawn tiah a chim.\nSayamah pakhat(min lanhter duh lomi) hna cu a sin i rian a ttuan mi(a inn ah sin um in a tuanmi) paoh cu siizung ah rian an hmu dih cang ti a si. Hihi a dik lomi riantuannak a si. Hi bantuk hruaitu an um caah cung lei hruaitu zeitluk an dik ko hmanh ah acozah pi tiang in a hnursuan i thangchiat an tonnak zong a si.\nThantlang ah cun zunglei ah chungkhat le theihhngalh a ngei lo mi hna le phaisa a ngei lo mi hna caah cun rian hmuh hi a har ngai ngai ti a si. Mipi hmuh khawh ding in Share in ka bawm ve uh! Credit: Cherry Page\nBreaking news: Salai LTT hi zobawi nih zik anawh maw?\nBangladesh Ram Cu Nikhat Ah Covid-19 Pulrai In Mi 40 Nak Tlawm Lo An Thi\nMizo Local Council Thimnak Duty Mi Hna Sin In Minung 70 Sinah Covid-19 Positive Hmuh An Si\nCumpi Tuk Rung ah Luakchuah, Hnar pit A Hmangmi Hna Caah A Ttha Tuk Mi Kokek Sii\nSianginn Ah Quarantine (21) Chung An Chiahmi Nu A Zohkhehtu Pa Nih Tlaihhrem A Timh\nTutan Kim Jong-un Damlo Ning Cu North Korea Ram Mipi Cheukhat Caah Lungrawk Ngai A Si Ko Lai Nain Cheukhat Cu Lung Lomh Awk Ngai A Si Ve


Video: Minung thong tampi hmai ah Thet Mon Myin hla a sa i a lam chih, A “Aw” chiat ning a mak\nbysalaicung\tApril 14, 2019\tHome, Myanmar\nKawl Titioh puai (Tingyan) ah Academy Thet Mon Myint zong sunglawi taktak in hla a sa ve i a lam chih len ve. A zohtu minung zong an tam taktak. A hlasaknak hmun hi Yangon Channel K Mandat ah a si. Tingyan lio a si tikah Kawl mipi an i lomhtuk lio a si i Mandat hmai khat in minung an dir i an i bu hna.\nMinung thong tampi hmai ahcun Thet Mon Myint zong hlasak an thiah ve hi a si rua. A mah cu aa nuam taktak, mipi zong an lam chih i a mah pumpak hrim a lam chih len. A si nain a aw cu a chia taktak ve. Hlasa phun cu a rak si hrim lo timi fiang tein hmuh khawh asi.\nA aw a chiat tuk ko zong ah mintami a si i tulio mipi nih uar ngai mi muidawh lemcang thiam asi tikah an thangthat ngai ngai ko. Hla a sak dih zong ah lomhnak bia cu tui ngai in a chim chih len ve. A tang video ah a halsaknak kan rak chiah i rak ngai ve te uh. A mah belte a aw chiat tuk ruang ah rak zam hlah uh tiah ralrin kan i pek cia hna, cu tluk aw chiat cu tiah zam a fawi te.\nPrevious Aa dawhtuk ruang ah Nikhat ah Dollar 30000 lengmang a dongtu Australia nu\nNext Mi zapi Titioh nak hmai ah Tlangval pawl nih nu nungak nute a tuah chih, mipi an lau bak ko


CNLD LE ZCD NIH FIANG IN AN CHIM KHO RIH LO – The Chinlung Post\nCNLD LE ZCD NIH FIANG IN AN CHIM KHO RIH LO\nFebruary 24, 2021 admin Chin 0\nUEC Thar He Ton biaruahnak ngeih dingmi ah Chin Party pahnih an i tel ding le tello dingmi an chim kho rih lo. Union Election Commission thar le party kip hna cu ahmasabik ton biaruahnak angei ding an si. Asinain hi tonnak ah Chin Party pahnih CNLD le ZCD hna cu an dirhmun an chim kho rih lo. Hi konghe pehtlaiin CNLD in Salai Ceu Bik Thawng nih a tanglei bantuk in a langhter.\nCNLD General Secretary Salai Ceu Bik Thawng nih a chimmi cu sawmnak ca cu kan hmuh ko cang, Asinain kan i tel ding le tello ding kong kan ceihkhang rih lo tiah a chim. UEC ah register party hna nih hin party dirhpeng or nunter peng asi khawhnak dingah an duh asi ahcun hi tonbiaruahnak meeting ah hin an i tel ahau tiah kei nih cun ka hmuhning asi tiah a chim chih.\nAtulio UEC nih hin Thaizing kiptuh February ni 26 ah tonnak ngeih dingin timhlamhnak an ngei. Hi UEC hi ralkap cozah nih a dirhmi le a thimmi hna an si i, U Thein Soe nih ahruaimi hna UEC asi. Tutan ah an i timhnak bantukin akal khawh asi ahcun ralkap cozah nih a thimmi hna UEC thar party kip hna avoikhatnak bik tonnak an ngeih a si lai. Hi tonnak dingah party kip vialte zong sawm dih an si.\nHi tonnak ni le caan kal aa timmi hna cu ahlanken in thanhnak tuah asi lai tiah Commission nih alanghter. Hi sawmnak konghe pehtlaiin ZDC party Secretary U Gin Kam Lian nih a chim vemi cu kanmah sin ahcun sawmnak ca arak phan rih lo. Asinain kan party Chairman nih cun i telding in bia aka chah ko. Phungning tein party sinak in kawhauh asi ahcun kal cu attha ko tiah ka ruah tiah a chim ve.\nHi konghe pehtlaiin ralkap cozah nih CNLD le ZCD hna cu National Administrative Council ah tuanpi dingin sawmnak an tuah hna nain an cohlang duh lo. Tutan UEC thar he meeting tuahnak kal ding zongah an kal ding le kallo ding fiangin an chim kho rih lo. UEC party thar hi tonnak tuah dingmi ah hin NLD party cu kal an i tim lo tiah theih asi.\nKAWLRAM KONGAH TULUK ZONG A THINTUR AFAK TUK CANG\nCDM ATUAH LOMI CHEUHRA CHEUKHAT CU COHLANG NGAM DING SILO


BREAKING NEWS: KAWLRAM cu Ralkap Uknak ah a Lut Than (Ralkap lei nih an Chim ve Mi) – Kawltu Team\nBREAKING NEWS: KAWLRAM cu Ralkap Uknak ah a Lut Than (Ralkap lei nih an Chim ve Mi)\nA mak tak tak. Kan zan mang zong i kan manh ti lomi Kawlram thawngpang a chuak. BBC nih cun hi ti hin fiang tak tak in a langhter. Tuzing khan Kawlram Ralkap nih cun Aung San Suu Kyi le a party minung pawl a tlaih hna hnu ah Kawlram (Myanmar) cu ralkap uknak in hram hram in a lak. Ralkap lei Tv nih a phuan ning ah hi thil Emergency uknak hi dik tein uknak aa thlen hlan kum khat tal Emercecy ralkap uknak a si lai tiah a phuan.\nTuni Ralkap uknak ah Kawlram a chuah than hi Ralkap lei le Mipi cozah (NLD) karlak ah tutan rampi ithimnak (Election) kong ah buainak le bia i alnak a chuah hnu ah a si tiah langhter a si. Democracy zaukphung in Kawlram hi 2011 hnu in a kal hlan tiang kha Ralkap nih a uk. Ralkap uknak tang peng ah a um.\nRalkap thazaang petu hna nih tutan thimnak ah NLD nih teinak ah hmuhmi ah an lungtlin lonak an langhtermi hmanthlak. Lam ah sandah an piah.\nTuni ah Ralkap lei nih an chim ning ah ‘ Nawlneihnak cu Kawl Ralkap uktu bik Commander-in-chief Min Aung Hlaing sin ah pek asi. A ruang cu Election ah lih le hrokhrol in kalpi a si caah tiah an ti. Nay Pyi Taw le Yangoon khuapi Lam le Sul vialte ah Kawl ralkap an khat.\nHi kong he pehtlaiin US nih bia a chuah colh ve. US nih a lung tlin lonak a langhter ve i US Secretary of State Antony Blinken nih ,Kawlram mipi caah kan dir, Party le cozah hruaitu vialte tlaih a tongmi chuah dingin nawlnak an tuah. Cun Australia, Foreign Affairs Minister Marise Payne zong nih Ralkap nih Ram uknak phung upat ding le tlaihmi minung pawl chuah zok dingin nawlnak a tuah ve. Source: BBC\nBREAKING NEWS: Ralkap nih Cozah Nawlngeihnak an chuhnak kong Min Aung Hlaing nih a fianternak biathanh a tuah than Cang →


Mawt’aw/saikal He Pehtlai in Theih A Herhmi Upadi – Hakha Cherry\nKhuapi chung lawng si ti loin khuate lei khua a sa mi zong nichiar kan nuntu khuasaknak ah mawt’aw/saikal he t’hen awk kan t’ha ti lo. Kan mah pumpak ca lawng si loin zatlang ca tiang khin ralrin a herhmi upadi kan theih ding a biapi ngai. Cun mawt’aw/saikal hi minung kan nunnak he tiang in aa pehtlaimi a si caah a biapi khun. Cu caah kan theih a herhmi le kan i ralrin awk a simi upadi kan zoh lai. Mawt’aw/saikal ka ti tikah kethum ngei (tungbing) le JCB tiang khin a kemh chih lai.\nZapi he aa pehtlaimi lam Zapi he aa pehtlaimi lam hi pumpak ca lawng a si lo timi pakhatnak ah kan fian a herh. Zapi hmanmi lam a si ca ah kanmah lawng zalong tuk i umkal phung a si ti lo. Pawng kam sining he aa tlak in nun thiam a hau. Midang hnahnawhnak pek ding tiang khin zalonnak hman phung a si lo.Rang tuk asiloah daipathlang tuk in mawt’aw/saikal khalh, i citnak kong\nZapi lam ah midang nunnak ca harnak chuak ding tiangin maw, fahnak pe kho ding tiang in maw, zatlaknak pe kho ding tiang in maw rang ngai in asiloah daipathlang ngai in mawt’aw/saikal kan khalh asiloah kan i cit a si ahcun kum 2 tiang thawng phun khatkhat thlak maw, tangka sing 1 tiang liamter maw, a panih fonh zong in maw sualphawt ding a si. Penal Code 279\nRang tuk in timi cu ralring tein um lo khin hleihluat tuk in, hnawhsare in tuah khi a si. Daipathlang timi cu tuah hnga ding tuah lo, tuah awk a simi kha zulh lo khi a si. Kapkhat lei cun ralrin hna thiam lo tuahsernak khi a si. Mawt’aw /saikal kha rang tuk asiloah daipathlang in kan khalh ruangah mi kan va pah lo hmanh ah meisa tung maw, lam pawng diltlang hna maw kan va pah a si ahcun mah upadi ning in taza cuai khawh a si.\nMah upadi kong he pehtlai in palik nih tlaih khawh cawlhmi a si. Biakamnak ser in um khawhmi a si. Biakamnak ser in um khawhmi timi cu palik nih mi an tlaih tikah palik thawng (lockup) ah hreng loin biakamnak laak i palik auh tik ah kal khawhmi khi a si. Remnak ser khawhmi a si lo. Remnak ser khawhmi a si lo timi cu a ingtu lei he i rem ko zong ah upadi nih remnak a pe siang lo tinak a si. Kan pumpak himnak ca lawng si loin zatlang himnak ca na siaherh a si ahcun rak SHARE ve law.kan peh chap te lai.Credit-Salai Thawngpi\nKan Lairam i Kawl miphun party an um ruangah kan zalong kho lo.


Breaking News : Nuva Hna Cu Aho Ti Theih Lomi Bak Nih An Thah Hna – Buanchukcho\nBreaking News : Nuva Hna Cu Aho Ti Theih Lomi Bak Nih An Thah Hna\nKachin ramkulh, Tanai pengkulh Dukhawng sang ah a ummi nuva 2 hna cu June 1, 2021 ni zan suimilam 10:00 hrawngah namte in hliamhma in an thah hna, tiah thawngtheih a si. Tanai pengkulh Dukhawng sang chungah a ummi U Hla Win le a nupi a simi Daw Suu Hlaing hna cu zan suimilam 10:00 hrawngah zei bantuk phu ti theih lomi minung 5 nih an inn ah an luhhnawh i namte in an tuh hna i, an thah hna nak kong cu khuami pakhat nih media sinah thawng a thanhnak in theih a si.\nTania pengkulh chung Dukhawng sang um U Hla Win le Daw Suu Hlaing nuva hna cu an thah hna. U Hla Win le Daw Suu Hlaing a thahtu hi minung 5 an si hna, tiah an chim. U Hla Win nih zan mei a off hlan ah a hawikom pakhat a rak ra rua, tiah innka a on piak i, namte in an tuh hi a si, tiah khuami nih an chim.\nCun, Tanai khua Mahthartah Gate ah lunghrinhmi minung 3 an tlaih hna, tiah thawngtheih a si. Thah a tongmi U Hla Win le Daw Suu Hlaing hna cu kum 50 leng an si cang i, Billiard table (ဘိလိယက်ခုံ) an tuahmi an si, tiah theih a si. Hi thah a tongmi minung pa 2 kong he pehtlai in zei bantuk Case in dah an thah hna timi cu an hlathlai liopi a si, tiah thawngtheih a si.\nKachin ramkulh hmunhma cheukhat hna ahcun cozah riantuantu le khuabawi rian a tuantu, sang chung (ဆယ်အိမ်မှူး၊ ရာအိမ်မှူးနှင့် အုပ်ချုပ်ရေးမှူးနှင့် အုပ်ချုပ်ရေးတွင်) rian a tuanmi ti bantuk pawl cu thah an tong lengmang. Tu hrawngah hin hi bantuk in an thahmi hna hi an tam ngaingai cang, tiah thawngtheih a si. Hi bantuk hi hmailei ah Chin ramkulh chung zongah a tlung kho mi a si caah biatak tein i ralrin cio kan hau cang.\nthawngpang dang relchap : Khah KNDF Paraltha Pawl Nih Ralhrang Minung 80 Bak An Thah Ko Hna Hih\nJune 1, 2021 Report, Myanmar lei News social media page zalen le Khat thi media pawl nih an langh ter ning ah, KNDP le ralhrang ralkap’palik pawl biatak tein nazi 8:00 chung bak biatak te in an i kap. KNDF le ralhrang ralkap’palik hi Kayah State Kone thar village pawng i Dmaw Saw Township ah may 31st biatak tein an i kap tiah thawngpang zong tampi an rak thanh cang.\nKNDF pawl langhter ning ah cun ralhrang ralkap’palik lei hi minung 80 an thi i minung pakhat 1 nih hliamhma faktuk a tuar, May 31st i an i kah nak ah KNDF paratha minung pa 8 an nunnak a liam.Ralhrang misual ralkap’palik Min Aung Hlaing i uico te pawl nih vawlei an i doh nak lei i an cah lo ruang ah an sualnak an chuah than i Helicopter vanlong le Artillery Bombs kah nak a lian pipi ralthuam tling pawl an hman ti a si. Cucaah cun kan unau kalay minung pawl caah biatak tein thlacam piak an hau.\nKNDF pawl langhter ning ah cun ralhrang ralkap’palik lei hi minung 80 an thi i minung pakhat 1 nih hliamhma faktuk a tuar, May 31st i an i kah nak ah KNDF paratha minung pa 8 an nunnak a liam.\nRalhrang misual ralkap’palik Min Aung Hlaing i uico te pawl nih vawlei an i doh nak lei i an cah lo ruang ah an sualnak an chuah than i Helicopter vanlong le Artillery Bombs kah nak a lian pipi ralthuam tling pawl an hman ti a si. Cucaah cun kan unau kalay minung pawl caah biatak tein thlacam piak an hau.\nNithum chung ah Rezua le Hnaring Palek 22 CDM an tuah


Ruak 30 Leng Hmuh A Si - News and Media\nRuak 30 Leng Hmuh A Si\nShan ram chaklei ah February thla in nihin tiang Shwe Phee Myay nih cazin a lak ning ah fimtawl tu ngei lo mi minung ruak 32 hmuh a si. February thla ah ruak 23, March thla ah ruak 4 le April thla ah ruak 5, a dih lak 32 hmuh a si i February thla ah tam bik hmuh a si. Mi ruak hna cu Muse peng ah a tam bik hmuh an si i Nanhkhan(နမ့်ခမ်း), Kotkhine(ကွတ်ခိုင်),\nTing Ne(သိန္နီ), Lasio(လားရှိုး), Natmato(နမ္မတူ), Mu Myat(မိုးမိတ်), le Man Tone(မန်တုံ) peng zong ah hmuh an si fawn. Thla thum chung ah Muse ah ruak 21, Lasio ah ruak 4, Kuatkhine ah ruak 2, Nanhkhan, Natmato, Ting Ne, Mu Myat le Man Tone hna ah ruak khat cio hmuh a si. Cheukhat ruak cu fimtawltu an ngei nain a tam deuh cu fimtual cu an ngeih lo caah mi bawmtu phu (volunteer) pawl nih an fim tawl hna tiah theih a si.\nCu lak ah a cheu cu an hnu lei ah an ban leh in hri ttem in thah a tong mi an si. Unak lak hnu kum khat leng chung ah rianttuan awk zong a har i fir le thah nawnnak zong a karh chin lengmang ruang ah rianttuan ah a kal mi mipi caah i ralrin ngai mi thil pakhat a si tiah tualchung mi hna nih an chim. Crd – TCP\nNan Tlaih Mi Kan Ralkap Nan thlah Lo Ahcun Mipi Kan Thah Lai\nSAC Ralkap Nih Sual An Puh I An Tlaih


Nannih nih cun Barma nan kan ti duh ko na’n kannih nih cun Vai kan in ti siang bal hna lo dahkaw – The Cherry Par\nNannih nih cun Barma nan kan ti duh ko na’n kannih nih cun Vai kan in ti siang bal hna lo dahkaw\nSangau khua lawng siloin Kalaram i a ummi Laimi vialte, Kawlram i a ummi Laimi cung i nan lungthin rak i thleng cang ulaw kan zapi caah a ttha lai. Harnak fäktuk kan rak tuar lio i serhsatnak kan rak in chih mi vialte kha kan hnït kha tiang a täng rih. Pathian zängfahnakin ni hin ah cun serhsatawk kan si tiah kan i ruah ve ti lo. Tu chan cu internet chan a si i, vawlei cung khuazakipin ruahnak phun phun le bia phun phun nan theih lai. Barma mi nan rak ti tawnmi hna nih khan an ka an án ve cang lai, an hmuhning anmah sining cio te’n an ttial ve cang lai.\nHi hi nan în khawh venak hnga ca tampi rël u law khual tampi tlawng ve uh, nan TIKULH BITE khan däk ve ulaw vawlei hi cuan ve cang ko sawh uh. Nan hawi Lusei cu Tahan in Mandalay le Rangoon an tlawng i nautatawk an si lo ti an theih tuk cang khih. Nannih nih cun Barma nan kan ti duh ko na’n kannih nih cun VAI kan in ti siang bal hna lo dah kaw. Zängfahnak te’n nan kan ruahning rak thleng hräm cang ko uh. Cu tilo cu u le nau fäktuk in kan i nuarh sual lai. Credit: Auk Khenglawt\nNa ca tial mi tha tuk mi lo si nain midang nih na U nau si lo le na fa le kha thih tiang in an hrem hna hnu ah hi na ca hin hnemh ve hna seh law na Amen kho lai maw poi lo poi lo tiah na ti kho tak lai maw rem nak ca a tial tu caah cun fawi tuk mi le mi zia tha le mi lung put tha le ruah nak kau pi mi, mi nung lawh cu fawi te ko lai dakaw YLA nih hin zei tluk thla chiat ruat lo le fak in dah an chuih an lamh i an tuk ti hi mithi pa nih hin rak chim than kho seh law cu hi na ca hmanh hi na hnawt than hnga mu cu caah a tuar tu taktak nih a fah an theih i a tawng tu sung hno a Nu le a U nau le a mi phun hawi khua za ram kip i a um mi Chin mi nih dawh lung thin chung ah a fah nak hi kan theih khun cu cu caah thah kan si nak kan lung fah nak hi Chin mi za pi nih au chin chin rih u sih bia dik bia tak a chuah hlan lo. Credit: Sarau Pa Hnaing Dv\nSangau khua YLA nih kan Upa a damlo buin nan tukvelh, Tichung nan luhter hnu in a thihnak ruahah YLA Head quarter nih Ca nan rakthlak mi reltik ah Lung a tling lo i, zumh awk tlak zong a si lo! 1. Nan tlukvelh mi kan U pa hi a thih cang caah Biahal awk a tha tilo ti fiang tein nan theih caah nan mah YLA sualnak le palhnak umlo bantuk in ca nan tial! 2. Khua lei in hringtu a Nu nih Mithipa a ruak hi kan phunpiak rih hlah uh tiah thawngthanhnak an tuah ko hna nain, Mithi ruah cu a rannak in nan phum!\n3. YLA Head – Quarter nan ca thlak mi chung ah Thihnak a tualtu Innchungkhar hna nan ngeihchiat pinak le nan Tukvelh nak ruang ah ngeihchiat pinak ca tlangkhat te hmanh nan telhlo mi hi khuaruah har ngaingai cu nan si!\n4. Mithiruak a rannak in nan phum mi hi Medical Check up an tuah tel sual hna lai ti maw nan phan ti hi ruah awk a um hrimhrim! 5. Nan mah YLA Nih nan i thawh i Kan Mithi pa hi (Hearts- attack) in a thi tiah nan mah duh in bia chak nak nan tuah! Siibawi pawl nih Mithi pa hi Lungthat lonak lei zawtnak (Herzinsuffizient) a ngei ti mi khuaika Advident (Diagnose) dah nan ngeih?!\n← Benjamin Sum Cu USA Lei Nih Sawm A Si Cang, Lawmhpi Cio Hna Usih\nRev. Dr. C Duh Kam: Kum Thar Thawngtha, A Tha Kho Taktak →


CND Sunglawi Tukin An Tuah – Chin International Daily News\nHakha Version, News\t February 20, 2019\nNihin 20/2/2019 ni ah hin Chin National Day, a Voi (71) nak cu Chin state khuapi Hakha ah sunglawi tukin tuah a si. Hi programme hi February 18 ni khan rak thawk cang a si I, ni hin ni 20 ni hi a ni taktak cu a si. Tuahnak hmun hi Vomtu Moung cerhtual ah a si.Hi can ah President U Win Myint zawng nih a rak telpi kho hna tiah thawng theih a si.\nHi CND ah hin item a phunphun tuah a si I, nizan ah khan kum (10) chung an rak tuah ti lo mi Rang cit I zuamnak zawng tuah a si. Vomtu Moung Cerhtual ah cun Item phunphun zoh ding a um I kan lai mi culture a si mi , khuang cawi,serlam ,Ruakhatlak ti le Lai paih hna cu a langsar deuh mi pawl an si. Zan zawngah Programme Phunphun langhter ding a tam lai I, kan lai nungak tlangval hlasak thiam mi hna zawng nih hla ansa lai tiah theih a si.\nThaizing ni February ni 21 ni ah cun President U.Win Myint le mipi tuanbia ruahnak an ngei lai ti si fawn. Caan a luan cia mi kum 2017 lio ah khan vawi (69)nak CND cu Falam khuapi ah tuah a rak si I , cu lio I President U Htin Kyaw le a nupi zawng nih an rak telpi bal cang hna. Hi Chin National Day hi Chin miphun mi caah cun ni sunglawi bik ni a si caah mipi a ni lawm I a tel mi le a zoh mi hna zawng an tam ngaingai tiin thawngpang theih a si.


Thantlang Peng Tanghra Sianginn 5 Nih Tanghra Siangngakchia Pakhat Hmanh An Ngei Lo – THE CHINLAND POST\nThantlang Peng Tanghra Sianginn 5 Nih Tanghra Siangngakchia Pakhat Hmanh An Ngei Lo\nSalai Elvis| 2018 March 8| 2017-18 cacawn kum ah Thantlang peng chung tanghra sianginn 14 lakah sianginn 5 cu tanghra siangngakchia pakhat hmanh an ngei hna lo tiah kan theih.\n2017-18 cacawn kum ah Thantlang peng chung ah tanghra sianginn 14 a um. Hi chung ah sianginn 5 ahcun tanghra siangngakchia pakhat hmanh an um lo. Tanghra sianginn a ngei i siangngakchia a ngei lomi khua hna cu; Hriphi, Zephai, Tlangkhua, Tikir le Lungler khua an si.\nMarch 8 chun Thantlang tanghra camipuai a phimi luhchuah lio\nThantlang peng ah tukum tanghra a phimi hna khua cu; Thantlang khuapi chung BEHS No.1 in minung 77 le No.2 in minung 43, Hnaring ah 28, Ngaphaipi ah 12, Hmawngtlang ah 4, Farrawn ah 11, Tlangpi ah 7, Hriangkhan ah 9 le Aibur ah 1 hi tukum Thantlang peng in tanghra camipuai a phimi an si.\n“Hiti tanghra siangngakchia an ngeih lonak a ruang bik hi cacawnnak sianginn (building) a that lo pin ah siangcachimtu an fel lo. Cu tikahcun nu le pa nih khua ah tanghra cawnter duh lo in khuapi deuh i an kaiter hna ruang ah a si. Cun kapkhat lei cun khua sining le milu he aa tlak lo in tanghra sianginn hal thlawrh in kan hal ruang zong ah a si. A cheukhat khua cu tanghra sianginn siseh, sianglairun siseh pek awk tlak lo in pekmi sianginn an tam” tiah Hakha peng ah siangcachim riantuantu pakhat nih The Chinland Post ah a chim.\n2018 March 7 le 8 ni hnih chungah Thantlang peng chung in tanghra camipuai a philo mi siangngakchia 66, nu 38 le pa 28 an si. Camipuai a phimi siangngakchia zapi hi 299 an si.\n“A ni khatnak ah minung 66 a phi lo mi an si i ni hnihnak zong amah ningte an si ko, a phi lomi dang an um ti lo. Ni hnih chung an phitmi ah kan siangngakchia cheukhat cathiam deuh nih kan phi kho lo an ti i cathiam lo deuh kan ti hna lai cu mah pawl nih cun kan phit khawh ko an kan ti i zeidik an lawh te hnga” tiah Saya Lian Aung nih The Chinland Post ah a chim.\nThantlang peng tanghra camipuai phi dingin khung number (role no) a chuakmi cu minung 365 an si i minung 299 lawng an phi i minung 66 cu an phi lo tiah theih a si.\n2016-2017 kum lio zong ah camipuai a phiding minung 345 chungah minung 280 lawng an rak phi. Minung 65 camipuai phi lo in an rak um tiah theih a si.\nTukum tanghra camipuai Hakha khuapi chung in a phi lomi siangngakchia zapi hi 219 an si i a phimi zapi hi 1806 an si.\nMarch 7 ah thawkmi Myanmar rampi tanghra camipuai a phi dingmi zapi hi 844,358 an si i a nikhatnak camipuai a phimi zapi hi 788,863 lawng an si. Myanmar rampi huap in camipuai phit lo in a baumi zapi hi 55,495 an si. Hi chung ah camipuai phi ding a si ko nain a nikhatnak Myanmar major phit ni ah zatuak (%) in a bau bikmi ramkulh cu Chin ramkulh a si. Chin ramkulh in minung 11741 a phi dingmi chung ah 10167 lawng an phi, siangngakchia 1574 an phi lo. Chin ramkulh in siangngakchia a phi lomi zatuak hi 86.59% in an tlawm bik. A chang tu ah Rakhine ramkulh an si, 87.78% lawng nih camipuai an phit i a phi lomi hi 5453 an si.\nPrevious Thong Inn Zunput He Aa Lomi Hakha Sii-inn Pa Zunput\nNext Chinmi Nih Cycle Khawndennak Le Zulhphung Buar In Thlahnih Ah Ks. 15,364,000 Kan Liam I Mi 9 An Thi


Pu Zozam nih:CNF cu a thuat ve cang hna hi a poi bak. – Onlinenungak\nPu Zozam nih:CNF cu a thuat ve cang hna hi a poi bak.\nCNF hi kan miphun caah nunthap ngamh in le sining dihlak i pek in ram rian a tuanmi an si. Nain, CNLD luthum lakah lukhat si vemi Pu No khi CNF a rak doh biktu a si, a dang lukhat Pu Zozam zong nih zahan bak ah ‘CNF cu dirhmun fek ngeilo nan si’ tiah a thuat ve hna.\nMiphun ka daw ai timi mino hna nih nan dirhmun hi nan zoh than a hau. CNF huatu hna nih an hruaimi party nan tanpi khi miphun dawt a si maw?\nBy:Salai Lung Thli Tum


Israel le Palestine ral in minung 70 leng an thi, ralpi a tho lai ti phan a um | The Chin Express\nIsrael le Palestine ral in minung 70 leng an thi, ralpi a tho lai ti phan a um\nIsrael nih Gaza um Hamas ralkap lutlai pawl a thah hna pinah inn 3 aa phirmi inn sangpi zong ciam dihlak in a kah caah kap hnih minung 70 leng an thi cang. Liamcia kum tlawmpal chung kap hnih kar buainak vialte lakah tutan hi minung tambik an thih asi.\nNizaan ah Gaza um 3 phir inn sangpi cu Israel nih vanlawng in a kah hrawh pinah Gaza uktu Hamas hriamtlai phu lutlai pawl zong a kah thah hna. Gaza cu Israel bomb khu nih a zelh dih.\nInn sangpi 3 aa phirmi cu Israel nih a kah hlan ah ‘mipi zaam dih uh’ tiin thawng a thanh hmasa hna. Inn sangpi 3 pinah, mipi umnak inn pawl le media le zung/office tampi umnak inn sangpi 1 zong a kah hrawh dih.\nGaza um Hamas hriamtlai le muslim hriamtlai dang pawl nih Israel missile khamnak Iron Dome nih kham khawh lo tiangin missile tam taktak in Israel khua nganbik Tel Aviv le pawngkam khua an kah i innlo tampi an hrawh i minung 6 an thah ve hna.\nGaza Ngandamnak Vuanci Zung nih, “Israel nih Gaza a kahnak in minung 65 leng an thi cang, ngakchia 16 an i tel,” tiah a thanh. A tlawmbik minung 365 paoh hliam an tong.\nHamas missile nih Israel mipi 6 a thahmi hna cu Israel ralkap 1, khuami nu 3 le ngakchia 2 an si. Sderot khua ah Hamas misssile nih a thahmi ngakchia pakhat cu kum 6 te lawng asi rih. Minung dozen tampi hliam an tuar.\nIsrael ram hruaitu Prime Minister Benjamin Netanyahu nih, “Nithumni ah Israel ralkap nih Gaza khuapi um Hamas ralkap bawi le a minung 15 kan thah hna,” tiah a thanh.\n“Hihi a hramthok lawng si rih. An ruahnak nih a phak khawh lo tiang fakin kan kah hna lai,” ati.\nIsrael media pawl nih, “Israel nih Gaza um Hamas hriamtlai phu hi ke ralkap he vanlawng ralkap he phomh lawlaw hna dingin khua a khan cuahmah,” tiah an thanh.\nMah tluk tiang ral dohnak cu kum 2014 hnu in Israel nih a tuah bal ti lomi asi. Nain, mah tluk tiangtiang in kahdoh ding cu fehter asi rih lo, an ceihmi lawng asi rih.\nZei ruangah buainak aa thok?\nJerusalem khuapi nichuahlei i Sheikh Jarrah sang um Palestine/muslim pawl cu an inn in ṭhawl viar hna i an inn le vawlei cu Judah mipeem pawl pek hna dingin Israel nih biaceihzung ah an hal.\nBiaceihzung nih bia a chah hlan ah phunṭanh Israel/Judah pawl nih Palestine pawl an inn chuh hna dingin sandah an piah caah muslim biakinn Al-Aqsa Mosque hmai ah Palestine pawl he an buai.\nMah biakinn cu vawlei cung muslim biakinn vialte lakah a thianghlim bikmi 3nak asi caah vawlei cung muslim vialte nih upat tukmi le sunhsak tukmi asi.\nMuslim pawl cu atu hi rawl ulh thla Ramadan asi caah an biakinn ah rawlulh in thlacam pumhnak an tuah lio zong asi.\nIsrael palik le ralkap nih Palestine pawl cu an biakinn chung tiangah an luhhnawh hna i khairiat in tuammi thir meithal kuan in an kah hna pinah datlaihnak bomb in an cheh dawi hna caah a zaza an hliam hna.\nMah ruangah Palestine pawl lawng si loin, vawlei cung muslim ram vialte, ramdang le UN tiang nih Israel cu “ramkip nuhrin covo upadi na buar…” tiah fak piin an mawhchiat cio.\nGaza uktu Palestine hriamtlai phu Hamas nih a mi hna tuarnak cu a zoh khawh ti lo caah missile tam taktak in Israel a kah caah Israel nih vanlawng ralkap in a lehrulh hi si.\nFawi tein dongh khawh dawh asi lo\nHamas hruaitu Ismail Haniyeh nih, “Kan ral he kan i dohmi hi a donghnak ding rikhiah um ti lo,” tiah a thanh.\nPalestine cozah rianṭuan pawl nih, “Israel le Palestine buainak cu donghter dingin Egypt, Qatar le UN nih an i zuam len nain zeihmanh hma a kal lo,” an ti.\nNikhatni thok khan Gaza um Palestine hriamtlai pawl nih Israel cu missile 1,000 lengin an kah cang. Israel ralkap nih vanlawng in bomb 350 leng in a kah ve cang hna.\nIsrael Ralkap Vuanci Benny Gantz nih, “Caan saupi a hmunmi daihnak kan hmuh khawhnak hnga Hamas hi ceilak in vanlawng in kan kah lawlaw rih lai,” tiah a thanh.\nUS Ramdang Vuanci Pu Antony Blinken nih, “Kap hnih kar buainak cu ngaihchia tuk asi. Ramdang Vuanci Zung ruahnak petu Hady Amir cu Israel le Palestine kar daihnak ser dingin kan thlah lai,” tiah a chim.\nUS ralkap zung lubik Pentagon lutlai Lloyd Austin nih, “Israel nih amah tein i vennak nawl a ngei,” tiah Israel nih vanlawng ralkap nih Hamas missile a lehrulhmi cu a silhnalh piak.\nTurkey President Recep Tayyip Erdogan nih, “Ramdang nih Israel hi fak piin nan chimhhrin a hau,” tiah Russia President Vladimir Putin a chimh.\nTutan hi kum 2014 hnu in Israel le Palestine i kahnak fak bik asi. Control khawh lo tiangin kap hnih kar ralpi taktak a chuak thai lai tiah mi tampi an thinphang.\nHmasa thawngpangCDF-Mindat nih ralkap a kah than hna\nHnu thawngpangKawl ralkap nih CDF-Mindat ralkap 1 an thah, 4 hliam


President nih thongtla minung 9551 bak luatnak pek hna – Chin 7 News\nMipi an i lawmh khawh ning cu amak taktak. Kan theih bantuk in tulio cu Kawlram Thingyan a si. Phundang chim cun an kum thar a si caah ram phung ning le president nawl ngeihnak in President Win Myint nih thongtla minung 9551 luatnak a pek hna caah mipi lei cu thong inn kip ah thongchuah mi an chungle an hngah cio ko hna. Insein thonginn hmai hna cun minung an tamtuk, ram hla sak pah in an um ko hna.\nPresident luatnak pekmi an dihlak ah minung 9551 an si i Kawlram mi taktak cu 9535 an si, ramdang mi minung 16 an i tel an dihlak ah 9551 an si tiah nihin April 17 Anmah Kawl kum tuak ning an kumthar nikhat nak ah luatnak pek an si tiah ram pi zung lei nih thwng an zamh. Sinain mi zeidah luatnak an hmu timi cu fiangfai in an min chim a si lo.\nNihin kumthar caan zongah President Win Myint siseh, Vice President pahnih Myint Shwe le Henry Van Thio zong nih biaro chimnak an ngeih cio. President Win Myint chimmi cu kum thum chung ram a thancho ning hmailei zongah thanchonak lei ah biatak chuah aa tinhmi le Vawleicung ram thangcho lo bik timi kawlram hi thangcho mi ram cazin ah thlen ding timi pawl a chim len. Ref:VOA\nThailand ramah khualtlawn ah a kal mi Pa cu zip line a cit nak ah accident in a thi


Wow, CDM laitlang caah ting 22 Kan kuat kho – The Cherry Par\nWow, CDM laitlang caah ting 22 Kan kuat kho\n1. 02/20/2021 Saturday ah Kan mah hawikom chungkhar 3 nih Hakha/Thantlang CDM caah tiin eidin zuar in fund Kan kawl mi ah a Kan bawm tu nan dihlak cung ah Kan I lawm tuk.A hlei in Aangun Rosenu AaNgun Rose Nu($50) le Anna Biak Tha Par ($45) nih CDM caah tiin a Kan hlut cu ve bang $$ Kan kirh duh hlah uh a Kan timi tampi nan um ve i nan dihlak cung ah Kan I lawm. Cun Rian a Kan bawm tu nan dihlak cung ah Kan I lawm tuk Pathian nih thlachuah in pe chin ko hna seh.\n2. Fanau he Kan si pin ah minung thazang a tlawm tuk caah Kan rawlchum thawtnam, delivery kan tlai, cun Kan i palhmi tete tampi a um rak Kan ngaithiam ko uh tiah Kan in nawl than hna.\n3. CDM caah tiin Kan dihlak chawva, thazang, le caan pek in Kan kut Kan samh cio nak man cu kawlram phaisa ting 22($1870) achuak .Thantlang caah Salai Kep Chin Thang sin ah ting 8 le Hakha caah Salai Bawi Uk Thang sin ah ting 14 (CDM -ting 10, lamzawh lio eidin- ting 2, sii lei herhmi -ting 2) tiin Kan kuat kho hna.\n4. Ruahnak leng in a Kan bawm tu nan tam caah rawl nih a dihtak mi pawl zong ngeihthiam Kan in hal fawn hna a ruah zia Kan thiam hram ko uh.\n5. A Kan cawtu nan dihlak le phaisa a chuak mi dihlak hi cazin tha tein langhter Kan rak i tim nain minung Kan i phazau kho ti lo caah a lenglei in a caw tu, $$ a Kan chap tu, le order la lo tu tbt pawl fiang tein Kan rak langhter kho lo caah ngeihthiam Kan in hal hna.\n6. Nan dihlak cung ah Kan I lawm CDM caah thazang chuah khawh I zuam cio hna usih law kawlram lei zong nan tha rak chia hrim hlah seh a dihdong tiang Kan zuam piak ko uh law thacam Kan in bawm zungzal ko hna.\nNote: phaisa Kong a si pin ah kan mah ngeihmi si loin Kan dihlak thazang in a chuak mi si caah mah $$ kuatnak hi Kan rak langhternak a si. A tanglei hmanthlak ii ka rak langhter mi min cazin pawl hi a rak Kan order tu an si, mah vial hi kan rak langhter kho mi a si. Kan I lawm. Credit: Ngun H Tial\n← EU Nih Myanmar Ralkap Le Russian Phihkharnak An Tuah Cang Hna Lai\nMalaysia in Kawlram minung 1086 an kuat hna →


Salai Lungthli Tum: Kawl Ralkap pawl hi CNF nih kah loin hrial hna sehlaw ka duh | The Chin Express\nUico ralkap hna thaizing kan ralkap hna an hmunhma an luh tikah i kahnak um hraw loin kan miphun ralkap nih hrial ko hna sehlaw ka va duh dah. Victoria camp zong nunnak liam hraw lo tein kan ralkap nih hrial chung ko hna sehlaw ti hi tulio ka thlacam a si.\nI kap taktak ahcun uico ralhrang lei tampi an thi ko lai nain kanmah kan thisa unau tampi nunnak a liam ve lai. Kan tahnak mitthli kan hnawt cawk lai maw? Kan miphun lungfahnak le ngaihchiatnak kan tuar kho te hnga maw?\nHriamnam lei kan i ready hlan atu lio kan dirhmun in ral nganpi tuk kan i awt ahcun kan i tinhmi ‘ralkap cozah thlak’ or ‘Chinram in uico ralkap vialte thawl dih in mah tein i uk’ timi a si kho rih lai lo. Kan hriamnam pei ai thlau tuk rih cu. A theipar a chuak rih lo dingmi ral tuknak ah ka hawile le ka unau tampi nunnak a liam ding khi ka siang bak lo.\nVictoria camp an lak zong ah CNF tinhmi an lak kho lai lo, kan nunnak le kan miphun dawtnak lungthin an lak khawh lo a biapi. Camp cu zakhat hmanh kan ser than te ko lai. Camp Victoria zamtak chung khi Chinram zam tak a si hrimhrim lo mu.\nZeizong vialte a tlinter khotu kan Pathian tu nih kan ralkap hruaitu hna lungthin ah riantuan sehlaw kan miphun caah a tha bikmi biachahnak tuahter hram ko hna seh.\nKanmah le siaherhnak cu kan langhter cio ko lai nain hruaitu hna nan biachahnak tanpi ding cu kan dihlak kan rian a si ko. Nan kah hna zong ah siseh, nan hrial hna zong ah zakhat ah zakhat kan in tanpi ko hna mu.\n—Ka miphun ka dawt i ka siaherh tuk ve caah i sum kho loin ka vun tialmi a si. Keimah pumpak caah thahnemnak pakhat te tal hmanh a um lo ding le tampi nih nan ka huat ding, nan ka doh lai ding zong ka hngalh cia ko mu.\nBiakilh: Salai Lungthli Tum nih a chimmi hi The Chin Express nih kan pom/lo tinak asi lo. Chinmi 43,000 leng nih FB ah zulhmi ‘public figure’ asi. Chin ramkheltu tampi nakin amah biachimmi hi mi tam deuh nih an hmuh (minung tampi thinlung a thlen khawh, a hip khawh hna). Cucaah a chimmi kan tarnak asi. Kan pom/lo tinak asi lo.\nLaitlang thawngpang linsa rel awk dang;\nBreaking News: CNF le Kawl Ralkap an i kap cang (hmet law relchap)\nKawl Ralkap nih Falam peng khuami 2 an kah thah hna\nPresident U Win Myint nih February 1 thil sining a phuan\nFalam in Hakha lei ah Kawl Ralkap motor 6 le tank 2 in an kal\nCNDF ralrinpeknak: Hohmanh Falam-Hakha lam ah khualtlawng hlah u\nKawl Ralkap motor 90 in Mindat khua an phan\nHi vialte Kawl Ralkap hi CNF le CDF kut in Chin ram lak dingin a rami an si. CNF sakhan Camp Victoria lak an timh, tiah a zaammi Kawl Ralkap nih an chim\nHmasa thawngpangSalai Ceu Bik Thawng: Uico Ralkap pawl tank le motor 100 lengin Laitlang an ra, Kawlrawn ah rak do cio hna uh\nHnu thawngpangPresident U Win Myint nih February 1 thil sining a phuan


Zeiruangah USA Ah Covid-19 Zawtnak In Kan Zawt Tlukin Thihlohnak Kan Tong Tuk Lo ? – Chin 11 News\n(1) Pathian hupphennak le zangfahnak ruang ah asi.\n(2) USA um Chin miphun hi kum 65 cung milu hi an tlawm tuk.\n(3) Nai le tutan Covid-19 zawtnak in azaw mi hna tam-u hi an ngandamnak a thami an tam , cun kum 55 tang an tam caah asi.\n(1) Covid-19 zawtnak in azawmi an um rih, pakhat le pakhat zeimawzat ichawnh asi rih caah pakhat le pakhat ilenkai tuk rih lo ding.\n(2) A voihnihnak pulrai hi a um kho men tiin thawngpang a um caah tuan deuh bantukin daitlang lo ding.\n(3) Chin miphun chungah ngandamnak lei a tha lomi le kum upa hna hi ahleice in kilven thiam rih ding. Avoihnihnak pulrai nih a kan den sual than zongah an luatnak caah biatak tein thlacam le kilven thiam an hau.\n(4) Kut itawl lengmang ding, mibu lakah umkal tikah hmaihuh ihuh ding kan herh rih.\nHi Covid-19 zawtnak hi capo men asi lo, cheukhat caah cun taksa fah men hrawng lawng zong asi kho men ko nain cheukhat caah cun thihnak le nunnak ramri ah an phan kho ve. Cucaah hi covid-19 zawtnak hi daitlang awk a tha bak lomi asi. Kawl holh in cun ahtinte awk a tha lo.


Trump nih “Pathian nih a ka hneksak” tiah a chim mi nih mi tampi lungthin a kuai ter\nUS President race a linsa chin lengmang, ka chim bia bantuk in mah Chinpage ah nifatin US thawngpang 4/5 ka ttial peng caah, US thawngpang a thar bik mi thei na duh peng ah cun mah Chinpage hi like/follow vun tuah law, nifatin US thawngpang 4/5 na rel peng lai tinak a si.\nPresident Trump nih tu lio thil a cang mi he pehtlaihin a chim mi nih mi tampi lungthin a tei ngai tiah thei a si. Trump nih a chim mi cu Pandemic/Coronavoirus ruangah mah bantuk in US Economy a hrawh dih mi hi Pathian nih a ka hneksak mi a si” tiin “Stop in Mankato, Minn” ah campaing kong le kong le Joe Biden kong a chimnak ah a chim chap\nVawlei cung Economy ah sangbik le thawngbik dirhmun si ding in rian kan tuan, Vawlei cung ram tampi nih an tuah khawh lo mi le ser khawh lo mi tuanbiak kan ttial. Mah bantuk in tuah tthan ding in tu hi rian kan ttuan than lai. Amah dirkam tu pawl sin, Airport pawngah a chim mi a si.\nZeidah a cang ti nan thei maw? A tha, mah hi Pathian nih a ka hneksak mi a si. Nan thei, nan tuah cang, US ram caah ka rian ttuan ning hi a tha maw, Pathian? Mah hi keimah lawng nih ka tuah khawh mi a si tiin nan chim lai lo. Atu cu kan dihlak in kan tuah tthan lai tiin nan chim lai. Ka chim mi cu nan thei thiam lai ka zum ttin mipi tampi hmai ah a chim\nJeo Biden he an nih dngnak kong a chim than i, Tutan i thimnak hi US history ah a pawimawh bik mi a si lai. Mah hi tu lio ah a linsa ngai mi cu a si. Joe Biden cu uico, left pawl ta a si.\nKan ramri/border hrawh a tim tu a si. Kan palik pawl dawngter ding in kan fa le hngakchia sin ah thil thalo au pi tu a si. Kan ram caah paraltha le kan ram rumak vialte hrawh dih a duh tu a si” tiin a chim\nBiden nih a chim ning bantuk in US second Amendment hrawh dih duh tu a si. America zalawngnak hrawh dih a tim mi left wing facism a si” tiin a chim. Credit-Foxnews\nBe the first to comment on "Trump nih “Pathian nih a ka hneksak” tiah a chim mi nih mi tampi lungthin a kuai ter"


Naupawi nu hna nih hrial bak dingmi inn rian hna.. – DOH PHIT\nNaupawi nu hna nih hrial bak dingmi inn rian hna..\nAugust 8, 2019 admin NGANDAMNAK, THAWNGPANG 0\nNu pakhat nih a nunchung ah a biapit bik lio a caan cu nau a pawi lio caan hi asi an ti. Zeiruang ah ti cun a nu ngandamnak lawng siloin a pawi lio mi nau te ngandam ding zong kha a biapi tuk ve fawn caah asi. Dai tein le hnangam tein nau te hi a pawi awk asi nain inn rian hna le nu pakhat dirhmun ahcun i then awk a tha bak lo mi asi ve hoi.\nA tha bik mi cu naupawi lio ahcun inn chung rian hna cu chungkhar ah mi pakhat khat nih tuahchan dih ahcun naupawi nu hna caah a him bik mi le a tha bik mi asi. Asinain nu le va pahnih lawng khuasak nak le ngakchia deuh he khuasak nak ahcun inn chung rian hna cu hrial awk cu a tha ve hoi lo. Asinain inn chung rian ah zeibantuk pawl dah naupawi nu nih hrial hrimhrim awk asi timi cu a tanglei ah kan langhter lai.\nInn chung rian ahcun hmunphiah, khengtawl tibantuk a awlzang deuhmi pawl cu tuah khawh asi ko nain inn taih bak lo ding asi, tahchunhnak ah Inn thleu deuh seh tiah sii thuh, puanchia cin mi in, inn hnur lo ding bak asi fawn lai. Cun inn zuat satil a ngeimi na si ahcun satil thianhhlimh nak na tuah piak tik ah kuthrolh le mask tha tein i tuah ding.\nCun takkholhnak khan thianhhlimh le thilsuk te pawl zong naupawi nu hna nih cun tuah hrial ding. Nan chungkhar thil kha asutu ding an um lo asi ahcun mi zong fial ah a tha deuh.\nNaupawi nu hna caah tih a nungbik mi cu thilrit cawng kha asi. Nan theih cio bang thilrit cawi cun naurawk a fawi deuh.\nA cunglei i langhter mi hna hi nu naupawi hna nih cun a si khawh chung in hrial ding kha a biapi ngai, tuah lo awk tha lo bak asi ahcun ralring taktak tu in tuah a hau. cu caah pasal le zong nih kan nupi le nau an pawi lio ahcun zawnruah ngaingai an hau.\nZingka tein takkholh nak nih a chuahpi mi ngandamnak hna…


United CHIN Army Dirh Kan Herh Cang!! – Chin 11 News\nUnited CHIN Army Dirh Kan Herh Cang!!\nKaa lawng chim nak in cun vanram hmanh kai khawh si ti si. Chin miphun vialte hna Na ram Na dawt tak ko si ahcun a tu lio caan te hin Na dswt nak thinlung kha a tak in Na langh ter ka Langhter a herh lio caan te asi. Lung rual in tuan ti Kan herh tuk cang tulio Kan ram vawlei cia ah kan ton cuahmah mi buai nak hi biatak tlak in kan dirh onh a herh hrim ko dah kaw. Cu caah cun chin mi phun vialte nih support mi ralkap bu ngeih Kan herh lio caan te si.\n(Hakha falam mindat Kamplet tidim pletwa matupi ) Kan zate lung rual in (Chin United army ) Kan dirh hrim a herh cang. Kan dirh khawh nak Ding caah hakha pa lawng si hlah seh Chin mi vialte Kan za pi in kan tuan ti hna lai Europe Australia le USA i a um mi le income ngei mi vialte nih Kum khat ah voi hnih dan in phaisa I thawh seh single nih a tlawm bik zahnih tal a thawh lai family si cun zakhat nak tlawm a thawh hlei lai lo.mah le community cio ah committee Pakhat in dirh siseh law an mah le committee cio nih phaisa kholh hna seh cu ti Kan tuah khawh si cun a thawng tuk mi ralkap bu Kan ngei colh ser khawh colh ko lai.\nAA zong 2009 lawng in an dirh mi Sinain can rau lo ah ralkap bu thawng tuk ah an ni ser manh ko a ruang cu an ram mipi dihlak nih lung rual tein support mi ralkap bu a si caah si . Kan chin politician pawl le mino politics ah theih hngalh a ngei deuh pawl nih biatak tein hi kong hi khua rak Kan khan pi ulaw mipi sawm nak le lungthawh nak Bia Tampi in rak Kan chim cio uh. I ceih ti hna usih. Kan ram caah (we are one in Chin ) vakok nun dawh a ngei mi miphun Kan si nak kha tu Kan chan ah langh ter a biapit lio caan bak si hih.\nThut hmun men in au khuan sawh nak nih thahnem nak a chuah pi mi um lo. A tak in tuan caan acu cang. Kan chin mi phun hawi cheu khat an lungfah I CNA/F an support Duh lo nak a ruang bik cu a herh lo ahCNA kut in hrem le velh an rak ton tuk caah si ko. Tu ah lungfim khuaruah kho Kan upa le mino ruah nak kau pawl nih biatak tlak in kan chin ram caah a thawng mi le a lung a rual mi ralkap bu Kan dirh pi u law Kan chin ram te khi khuaihliti le cawhnuk in a khat mi kaanaan ram ah ser ti than cang hna usih law Kan ram te hi dam ve cang seh .\nCatialtu: Crixus Nun Ceu


TUZING AH KIA NIH RALHRANG TAMTUK AN THAH HNA, SAKHAN AN LAK RIH – The Chinlung Post\nTUZING AH KIA NIH RALHRANG TAMTUK AN THAH HNA, SAKHAN AN LAK RIH\nMay 30, 2021 admin Local News 0\nKIA hriamtlai nih ralhrang palek sakhan an lak. Mungin peng Nanmun palek umhmun cu KIA nih tuzing suimilam 2:20 AM ah an kah i an lak tiah thawng theih a si. Nanmun palek umhmun ahhin palek le rallokap nih hmun an khuar i suimilam pahnih chung an i kah hnu ah palek umhmun cu KIA nih an lak khawh. KIA he i kahnak ahhin palek le rallokap tampi an thi.Nanmun palek umhmun cu KIA Brigade 9 tangah a ummi Batalion 29 nih an kah i an lak hi a si. TCP\nRelchih:June 1,2021 thok cun Kawlram ah ramchung ralpi thawh dawh a si ko cang. Kawlram ahhin zeitik ah dah biatak tein raltuknak a thawh lai timi cu thinphang ngai in hngah cio a si. Kan duh zong duh lo zong ah Kawl ralkap uknak chia cu hriamnam in kan doh a hau cang. A nemnak in cabuai cung biaruahnak cun a si kho ding a si ti lo caah thim ding lam dang a um ti lo.\nNangmah maw keimah tiin i kah can kan phan cang ko. A tu hmanh ahhin tlangcung miphun ram a simi Kachin, Karen, Kayah le Chin ramkulh hna ahcun kahnak a um ngai cang. Sinain mahhi hmanh hi raltuknak fak taktak cu a si rih lo. Hriamtlai nih canrem ah ralkap an kah mi hna lawng a si rih. June 1,2021 ni thawk cun ramchung hmunkip ah biatak tein raktuknak a chuak cang lai tiah thawngpang a chuah cang.\nKawlram chung hmunkip khuapi he khua te, an mah Kawl rawm he kanmah Tlangcung miphun umnak he dihlak in ramchung ralpi thawh nak a um lai tiah thawngpang a leng. A sullam cu Kawlram khuapi a kap tu ding PDF pawl zong an mah le ral an tuknak ding hmun ah an phan pah cio cang hna. Yangon khuapi hna ahcun zahan ah kahnak an thawk cang.\nPehzulh in kahnak a um lai tiah PDF nih thawng an thanh. Kawlram khuapi dihlak ah raktuknak a um cang lai caah a herh lo ah leng ah chuah lo ding le din ei si ai a herh mi i chiah cia dih cio ding in thawng an thanh. NUG upa hna zong nih a herh mi tirawl le si ai pawl i khon cio cang hna uh tiah kan hnu ah khan mipi sinah thawng thanhnak an rak tuah cang.\nRamchung hriamtlai hna nih Kawl ralkap uico hna cu an hmuhnak kip hna ah le an umnak kip ah fuh in kahnak an tuah cang lai caah fak piin ramchung ral a tho khomi a si. Kawl ralkap pawl cu nan theih hna bang in raktuknak Vanlong an hman lai. Tank le miakpi a phunphun kahnak an hman hna lai caah kanmah kan inn chungkhar le kan khua cio kan him khawhnak ding ah biatak tein a hlankan tein ralrin cio kan hau cang hna. TCS\nKAN SUAL KAN PHUAN LO AHCUN KAN CUNGAH A TLUNG DINGMI


CNA LE COZAH AN I DUMDAWI TTHAN SUAL LAI MAW? – The Chinlung Post\nKAN DUM LAI MAW KAN RAANG LAI DAH? 2021 February 1 cu Myanmar ram tuanbia ah ro a ling than lai. Ralkap nih a voi thumnak cozah nawlngeihnak an chuh than tiin.(1962, 1988, 2021).Atu kan dirhmun cu “Vaipa amah hmun ah a laam” ti kan chuak than. Kum 70 chung ralkap uknak kan i hneek i a kan simhtuk cang mi dirhmun ah kan kir than. Hi kong ruah deuh ahcun a pit. Lung a dong. Zeidah kan lawh te hnga? Rami nih duhlonak an langhter ning a zual chin lai, Ralkap le Palek an thinhun le hruh a zualchin tik ah zei dah a chuak kho? Zubui thingpar ah rak kaiter chung usihlaw a tanglei hna hi zeitin dah na ruah ve?\nPakhatnak. “Vaipa amah hmun ah a laam” ti kan chuak than ko lo maw? A fawinak in chim ahcun, Ralkap kuli phurh than dawh kan si. Khualtlung report le hmahpungtin chek hna zong? Kan khualak ah Ralkap lubo rual i loklei than dawh an si. Lai khuate nih Kawl holh holh poh tih dawh an si cang! Rungtlang sakhan a hraang than cang lai! CNA le Cozah an i dumdawi than sual lai maw? Duhnak langhter lamzawh pawl tlaih, thongthlak, thah le nawn hna hi kha kan phan lai lo kan ti kho lo. Khuabawi tuan i fial le i hneek chan ah kir than dawh kan si.\nMinung panga nak tam a bu in bia nan i ruah lai lo’ ti hna kha a fawite. Khuakip le sangkip zaan king sawngh hna kha a um than sual hnga maw? Khuabawi tlaih le thong thlak he hna khan kan i hlaattuk lem rua lai lo dah! Chin nungak nih Ralkap (Kawl pa) uar le vaat chan ah kan kir than sual hna hnga maw? Cozah zungkip lutlai ah angki hring lawngte an si than lai maw? Khrihfa biaknak phihkhar kan tong than lai maw? Burmanization (Kawl nih khuhchilhnak) ti mi: kan nunphung, biaknak le caholh a phunphun in phihkhar kan tong than sual lai maw?\nAn kan tim than sual lai maw? Khrihfa si ruang ah Chinmi cozah riantuan pawl rank sang kai zong har than dawh a si cang! Kan Chinram ramchung chuak thing le zeidang hna kha Kawl rawn lei ah an zuanpi than sual lai maw? Kan mirum pawl nih ralkap tawzaat le lenkai an i zuam than hnga maw? NLD in Ralkap croney ah an kir than sual hna hnga maw? Ngakchia tap mi ngamternak ah “Cuh, ralkap an ra cuh!” ti kan hmang than sual hnga maw? Tlangcung hriamtlai pawl he i kahnak a zual lai i ramchung raal a tho than lai lo ti chim khawh a si ti lo?\nSiangin khar in kan fale fimcawnnak an dong an bul than men lai. Ramleng nih sipuazi a phunphun in an phihkhar lai i vawlei cung ah sifakbik dirhmun ah khan kir than dawh kan si. Ramleng le UN nih “na luantuk cang” tiin fungfek in an van chimhring te sual hnga maw? Laitlang ah ramdangmi kai an khap than khawh mi a si. Malay le Delhi ah raalzaam dirhmun in mitthli he kal than kan hau sual hnga maw? Ralkap sakhan umnak Lungler le Vawngtu tibantuk khua kiangkap pawl, aa-na in ralkap sakhan sakter a um than sual hnga maw?\nLaitlang ah Kawl pawl hlawhfa le company rian in caangvat bang an rak kai luaimai sual hnga maw? “Chinram cu coffee Ramkulh a si lai” ti mi ah kan kir than sual hnga maw? Aa-na tlaang riantuan hna kha a um than sual hnga maw? Cozah riantuantu pawl, USDP le NLD cozah chan nakin ziknawh eihmuar an zual deuh sual lai maw? Kan khua le ram hmun, an duh poh in chuh (ting) le sawksaam a um than sual hnga maw? Ramkheel party pawl cawlcanghnak nawl phit in amah nih party a ser mi lawng vokthau zuat in a zua than sual hnga maw?\nPahnihnak. Min Aung Hlaing hi tah a piangthar sual hnga maw? Kan Laiholh ah “Ka lun lo nih chi ka barh” ti a um. Min Aung Hlaing hi hlan chan Ralbawi a si lo-chanthar Ralbawi a si. Chan hlun Ralbawi bantuk in mah rumnak le pum i ven lawng ruat lo in, kum 70 chung a pule (Ne Win le Than Shwe) nih rammi, a bik in Tlangcungmi lung an fahter mi kha tuahpiak an lung tluanh khawh hna hi a rak i tim ziar hnga maw?\nNLD cozah (Daw Aung San Suu Kyi) nak tha deuh in ram ser le thanchoter khawh hna hi rak i tinh ziar pingpang hnga maw?\nTlangcung hriamtlai le party pawl nih mama hauh in an hauh mi, Federal hna hi Daw Aung San Suu Kyi kut in si lo in amah (Ralkap) kut in pek aa timh hna a si sual hnga maw? Tlangcung hriamtlai pawl he tuah lio mi Rampi remdaihnak rian zong hi NLD cozah tawlrelnak in si lo in amah kut in tlamtlinter le Tlangcung hriamtlai le party pawl nih paput laangcawihnak lam hna a rak kawl ziar hnga maw? ‘Vawlei cung ah a chiabik le remh harbik’ tiin soisel mi 2008 Phunghram kha NLD (Daw Aung San Suu Kyi) tawlrelnak in remh lo in, anmah Ralkap kutneh hmabaan a si bantuk an tuanbia thianchehnak ca ah amah nih Tlangcungmi duh ning tein remh hna a duh bia a si sual hnga maw?\nCun atu cu kum 70 leng Tlangcung hriamtlai, party, rammi vialte nih thisen le thlanti he khaan kan hnawh i kan dumdawi mi Federal le Democracy salu pi cu Democracy zalampi an phanhpi cang i a rauh hlan ah inn a phan ding a si cang. Asinain Ralkap hi sakaptu ah telh ve lo ding dirhmun ah an um kha an i hngalh tik ah sunglawite le min tha tein salu he tlun ve an i timh hna a si sual hnga maw? Khaan hnawhtu nakin sakaptu si cu aa thim deuh hnga lo maw? Min Aung Hlaing hi pensen a la ding a si cang tikah a caan chung ah lim ta lo mi rian biapi ngeih dawh a si.\nCucu: a pu Than Shwe nih “Ka nehnang le Ralkap tuanbia hi tha tein van fimtawl te, tiin rian nganpi a khinh mi kha a lim ta rua lo. Cucu a cunglei ah kan langhter mi rian pawl kha a si. “Ka tuan hrimhrim lai” tiah bia aa kam bantuk in beelnaang aa thuh mi a pule le Ralkap tuanbia kha thiang tein thianhhlimh le nehnang fimtawl ta a duh ca ah a si sual hnga maw? Than Shwe nih tuanvo a pek mi ah hin: Than Shwe a nun chung Pi Suu le Cozah a tlai mi nih tuaitam khawh lo ding in humhimnak tuanvo laakpiak ding, cun Ralkap kut in Phunghram hi rammi duhning tein remh ta hnu ah party kut ah pek, cun Tlangcungmi nih an hal peng mi Federal zong an i hauh ning tein pek, ramchung raal daihter le rammi nih an duh mi Democracy thanchonak sersiampiak i an lung awiter ta tibantuk hna hi a rian ah a rak i chiah ziar hna a rak hnga maw?\nNang zei dirhmun dah kan phan lai tiah na ruah? Ralkap uknak zeitluk in dah a rak chiat ti a thei manh lo mi thangthar nih cun a ruahdamh awk a hngal lo mi an um men lai. Asinain upa deuh nih cun Ralkap uknak cu Baibal ca nih a kan cawnpiak mi “Khamh fian” nak hmanh in aa fiang mi lawngte kan si lai. Cutluk in a zia kan hngalh cang mi Ralkap nih “Kum khat chung uknak ka tlaih ta than lai” a ti mi tik ah hi kum khat chung ah hin rammi zei dirhmun dah kan phanh te hnga? Credit: Pa Pui (The Hakha Times)


Khah nungak pawl zeitin dah nan tthut cio? Nan Lungput fiangtein langhter asi ko hih. Hlasakthiam Van Hlei Sung thutning bantuk tthumi nu hi uar an um kho taktak. – Salai Kawltu\nSeptember 19, 2019 September 19, 2019 salaikawltu 0 Comments\nPsychology lei thiammi pawl nih minung lungput sining hna hi mit au, mit thep, cal um tuning, hmur pungsan tibantukin theih khawh a si tiah an ti. Cu cu tutan ah vunlanghter than ka duh. Minung hi kan thutning pungsan zong an i lo hna lo i, kan ih ning pungsan zong cubantuk thiam cun a si. Tutan ah hmanthlak kan langhtermi hi thutning pungsan panga a si lai. Mah thutning pungsan nih hin zeibantuk minung dah a si ti a langhter.\nA. Pakhatnak bantukin na thut ning pungsan a si ah cun, hibantuk minung hi si dawh na si- mah dirhmun le lungput fek tein aa tlaihlomi an si. Thil thar lei paoh a uarmi an si caah an lungput puitling har mi an si. Amahbel anmah caah thiltha asimi le na hawi le caah aa siang ngaimi an si i, bia phawng phawng chim hmang mi an si lo.\nB. Pahnihnak bantuk pungsan a thumi hna cu, bia an chim zongah aa ralring ngaimi minung an si. Zeibantuk minung dah ka si ti aa fiangmi an si i, midang cungah zakhat zakhat zumhnak an chiah ballo. Umtu ning cu midang cungah an zumhnak an hngat dih ngam ballo. Pehtlaihnak (tlangval he)zongah an sining dihlak in an tlangval le cungah pek a duhlo mi an si. Anmah le mah aa control khomi an si ruangah thil thalo kaltak zong an i harh lo.\nC. Pathumnak bantuk in a thumi minung hna cu, mi tluangtlam an si. Zeithil an ton zongah thilrit ah a ruatmi silo in a fawizang khawhnak lam a kawlmi an si. Chungkhar, chungkhat cingla rualchan a tlaihchanmi le hawikom a tlaihchanmi an si. Mi tluangtlam an si caah hin mibu sinah thutto hi nuam an ti. An muisam ah lawmhnak mithmai an pu, mi nih zoh tikah lungthin tha a dam i a nuam kho tuk. Amahbel thil philh an i fawih ngai ngai.\nD. Palinak thutning phungsan khi zoh law, mah bantuk minung hna cu zeipaoh hi an i biatak. Thil tuah tik zongah aa biatakmi an si i, biachim tik zongah a dikmi cu fianghlang tein a chimmi an si. Thuhmi thil an nei lo, diknak timi hi an duhmi cu a si. Cubantu minung an si ruangah hi thil ka tuahmi nih hin, ka chimmi nih hin midang a hnursuang hna lai maw, an fak tuk sual lai maw ti an ruat lo, a hman mi cu a hman ning bantuk in a chim mi an si ko.\nE. Panganak bantukin a thumi nu cu anmah le mah aa dawmi, mah zawn aa ruatmi an si.Thangchiat mual phoh timi hi a tih tukmi an si caah an theihmi bia cu a hman le hman lo ti theih an i zuam peng. Thiltha duhmi an si bantuk in midang zong nih thil tha tuah ve hna seh ti an duh ruangah mi forhfial hi an duh ngai. An hawi le si hna seh, midang an si zong ah dirhmun tha ah dir hna seh timi lungput a ngeimi an si. Cu caah an tuahmi thil ah tlamtling mi an tam.\nHi hi na sining a si tak tak tiin nangmah ah naa ruah kho men. Cu cu a hman dih lo. Zeicatiah minung sining cu mah le mah nih aa thei bikmi kan si. Cu ruangah hi thil nih a chim ruangah na lungrawk tuk hlah sehlaw, na lungput remhnak tu ah hmang deuh law a tha\n← Love Song cu sehtan hriamnam tthinung taktak mi asi. Zeitin dah nan ruah cio?\nBethsy Nih Nau Aa Chiat →


THIAMSANG HNA CHIMMI LE COURT SINING SISEH, TEHTE AN LANGHTER MI – The Chinlung Post\nTHIAMSANG HNA CHIMMI LE COURT SINING SISEH, TEHTE AN LANGHTER MI\nNovember 20, 2020 admin World News 0\nUS biacaihzung ngan bik Supreme Court ah ruahchannak nganpi cu Trump caah a um cang. Donald Trump legal team hna nih state dangdang ah tazacuainak an tuahmi cohlang lo hmanh hna sehlaw Supreme Court cu innka kaupi in ai on tinak asi. Supreme court tu hi ruahchannak nganpi a um. US Constitution ah President thimnak kong hi alam pahnih a um.\nPakhat cu thimnak kongah hin Supreme Court nih biachahnak atuah khawh. State kip vialte hna cu vote a hman maw hman lo timi zohding le vote a dikmi lawng cohlang dingin nawl a chuah khawh. Aharh asi ahcun thimnak zong tuah tthan khawh ding tiangin nawl an chuah khawh. Atu Supreme Court ah hin Democrats lei in Justice pathum lawng an ngei i, Republican cu paruk an ngei.\nUS ah hin biacaihtu hna cu party hoih in an chuahpi tawn hna. Cuchungah atu minung pathum le bang cu Donald Trump nih athim, mi an si. Ahnu bik thimmi Amy Coney Barrets zong kha Trump nih atimhmi asi. Hi konghe pehtlaiin Trump legal team hruaitu lutlai asimi Rudy Giuliani siseh Sidney Powel le adang hna nih cun Supreme Court kal dingin timhcia kan si tiah press conference ah an chim.\nJenna Ellis nih thawngzamhtu hna cu zeibantuk thawngzamhtu dah nan si timi kan theih dih hna, Thimnak kongah vote suaksam a um lo, tehte zong nan ngei lo tiah lih le hrawkhrawl in thawng nan zamh tawn, Tehte hi tamtuk kan ngei i, mithmutu zong minung azaza in kan ngei hna. Asinain an nun himnak dingah nan hmai ahcun kan chuah rih lai lo. Biacaih zung ah a chuak dingmi lawng an si.\nDemocrats party nih vote an karhterning vialte siseh Dominio seh hmangin Trump vote kha Biden vote ah kalter mi hi million asining siseh video le evidence tampi siseh vote karhter nak ah aa pehtlaimi hna nih chiatserh in bia an phuannak thong renglo, catlap tlap 238 tluk a chahmi he Supreme Court ah kan kal pi lai. Supreme court kan kalpinak ding aruang cu kan ram le miphun himnak ningcang tein kalpi lengmang humhim kan duh caah asi.\nCucu America mipi vialte hna nih thei dih hna seh ti kan duh, Hi thil nih hin kan miphun hmailei a chimh lai. Tutan vote ningcang lo a umnak aruang cu Election official hna ruang ah a sitimi hi thawngzamhtu nan si bangin lih lawng chim loin biadiktu nan chimphuan lai tiah ruahchannak ka ngei. Hi thil dik hi nan langhter lo zongah tehte tampi kan ngei tihi rak thei uh tiah athuat chih hna.\nCourt nih biachahnak cu atuah te ko lai i, Congress nih President ding cu thimnak atuah te lai. President thim ding ah state aiawh in minung pakhat cio an si lai. State 50 asi i, Congress minung 50 an si lai, an mah nih president cu an thim lai. State 22 hi Democrat nih an control cuahmah i, State 26 hi Republican nih an control cuahmah ve. Atangmi state cu biacaihzung kalpi lio asi caah afiang rih lo. Cucaah president konghe pehtlaiin thiamsang, French Constitutional expert siseh Stanley Johny le adangdang hna zong nih Donald Trump hi tutan thimnak ah US president cu a si tthan in, atling tthan ko lai tiah an zumh. Credit: Dr PC Biak Siam\nGEORGIA STATE VOTE TAWLRELTU LUTLAI NINGZAK LE ZOHCHIA IN AUM CANG HIH\nVIDEO BAK IN AN PHUAN CANG HIH, TRUMP CAAH THAWNGPANG TTHATUK